qundao/data-zh-poetry huggingface dataset:
次韵门下刘侍郎直宿寄苏左丞
作者：苏辙
朝代：宋
体裁：七言律诗

雷雨连年起卧龙，穆然台阁有清风。一时画诺虽云旧，此日都俞本自公。松竹经霜俱不改，盐梅共鼎固非同。一篇和遍东西府，六律更成十二宫。
次韵门下吕相公同访致政冯宣猷
作者：苏辙
朝代：宋

懒从朝谒事骖騑，此去高眠罢倒衣。诏许敲门访耆旧，天教筑室俟来归。肩舆尚肯追春色，鼓缶何妨傲夕晖。所至成家即安隐，武昌谁乞钓鱼矶。
次韵门下吕相公同访致政冯宣猷
作者：苏辙
朝代：宋

懒从朝谒事骖騑，此去高眠罢倒衣。
诏许敲门访耆旧，天教筑室俟来归。
肩舆尚肯追春色，鼓缶何妨傲夕晖。
所至成家即安隠，武昌谁乞钓鱼矶。
次韵门下吕相公同访致政冯宣猷
作者：苏辙
朝代：宋

懒从朝谒事骖騑，此去高眠罢倒衣。诏许遐门访耆旧，天教筑室俟来归。肩舆尚肯追春色，鼓缶何妨傲夕晖。所至成家即安隐，武昌谁乞钓鱼矶。
次韵门下吕相公车驾视学
作者：苏辙
朝代：宋

未识吾君龙凤章，诸儒望幸久南庠。辇回原庙初移跸，鹭集西雍已著行。执爵稍前疑问道，献琛不日数来王。从官始悟熙宁意，遗我亲临见肯堂。
次韵门下吕相公车驾视学
作者：苏辙
朝代：宋

未识吾君龙凤章，诸儒望幸久南庠。
辇回原庙初移跸，鹭集西雝已着行。
执爵稍前疑问道，献琛不日数来王。
从官始悟熙宁意，遗我亲临见肯堂。
次韵门下吕相公车驾视学
作者：苏辙
朝代：宋

未识吾君龙凤章，诸儒望幸久南庠。辇回原庙初移跸，鹭集西雝已著行。执爵稍前疑问道，献琛不日数来王。从官始悟熙宁意，遗我亲临见肯堂。
次韵陈师仲主簿见寄
作者：苏辙
朝代：宋

朽株难刻书，枯叶任凋零。旧友频相问，村酤独未醒。山牙收细茗，江实得流萍。颇似申屠子，都忘足被刑。
次韵陈师仲主簿见寄
作者：苏辙
朝代：宋
体裁：五言律诗

朽株难刻画，枯叶任凋零。旧友频相问，村酤独未醒。山牙收细茗，江实得流萍。颇似申屠子，都忘足被刑。
次韵韩宗弼太祝送游太山
作者：苏辙
朝代：宋
体裁：七言律诗

羡君官局最优游，笑我区区学问囚。今日登临成独往，终年勤苦粗相酬。春深绿野初开绣，云解青山半脱裘。回首红尘读书处，煮茶留客小亭幽。
次韵顿起考试徐沂举人见寄二首
作者：苏辙
朝代：宋

齐楚诸生俨鞸绅，人人愿得出君门。衔枚勇锐惊初合，弃甲须臾讶许奔。细读未辞灯损目，久留终厌棘为藩。定应亲刈翘中楚，把卷喧呼半夜言。老年从事忝南京，海内交游尚记名。怯见广场心力破，厌看细字眼花生。新科未暇通三尺，旧曲惟知有六茎。空忆倚楼秋雨霁，与君看遍洛阳城。
次韵顿起考试徐沂举人见寄二首
作者：苏辙
朝代：宋

齐楚诸生俨鞸绅，人人愿得出君门。衔枚勇锐惊初合，弃甲须臾讶许奔。细读未辞灯损目，久留终厌棘为藩。定应亲刈翘中楚，把卷喧呼半夜言。老年従事忝南京，海内交游尚记名。怯见广场心力破，厌看细字眼花生。新科未暇通三尺，旧曲惟知有六茎。空忆倚楼秋雨霁，与君看遍洛阳城。〈前举与顿同试西京举人。〉
次韵顿起考试徐沂举人见寄二首·其一
作者：苏辙
朝代：宋
体裁：七言律诗

齐楚诸生俨鞸绅，人人愿得出君门。衔枚勇锐惊初合，弃甲须臾讶许奔。细读未辞灯损目，久留终厌棘为藩。定应亲刈翘中楚，把卷喧呼半夜言。
次韵顿起考试徐沂举人见寄二首·其二
作者：苏辙
朝代：宋
体裁：七言律诗

老年从事忝南京，海内交游尚记名。怯见广场心力破，厌看细字眼花生。新科未暇通三尺，旧曲惟知有六茎。空忆倚楼秋雨霁，与君看遍洛阳城。
次韵题画卷四首·山阴陈迹
作者：苏辙
朝代：宋

卧对郗人气已真，晚依丘壑更无伦。不须复预清言侣，自是江东第一人。亟往遄归真旷哉，聋人不信有惊雷。虽云不必见安道，已误扁舟犯雪来。失脚来游九陌尘，故溪何日定抽身。便同贺老扁舟去，已笑西山郑子真。雨细风斜欲暝时，淩波一叶去安归。遥知夜宿蛟人室，浪卷波分不著衣。
次韵题画卷四首·山阴陈迹
作者：苏辙
朝代：宋

卧对郗人气已真，晚依丘壑更无伦。
不须復预清言侣，自是江东第一人。
次韵题画卷四首·西塞风雨
作者：苏辙
朝代：宋

雨细风斜欲暝时，凌波一叶去安归。
遥知夜宿蛟人室，浪卷波分不着衣。
次韵题画卷四首·雪溪乘兴
作者：苏辙
朝代：宋
体裁：七言绝句

亟往遄归真旷哉，聋人不信有惊雷。虽云不必见安道，已误扁舟犯雪来。
次韵题画卷四首其一山阴陈迹
作者：苏辙
朝代：宋
体裁：七言绝句

卧对郗人气已真，晚依丘壑更无伦。不须复预清言侣，自是江东第一人。
次韵题画卷四首其三四明狂客
作者：苏辙
朝代：宋
体裁：七言绝句

失脚来游九陌尘，故溪何日定抽身。便同贺老扁舟去，已笑西山郑子真。
次韵题画卷四首其四西塞风雨
作者：苏辙
朝代：宋
体裁：七言绝句

雨细风斜欲暝时，淩波一叶去安归。遥知夜宿蛟人室，浪卷波分不著衣。
次韵鲜于子骏游九曲池
作者：苏辙
朝代：宋

天高山近海，春尽草生池。禾黍多新恨，川原自昔时。花存故苑丽，樵出旧城堕。莫望瓜洲渡，曾经驻佛狸。
次韵鲜于子骏游九曲池
作者：苏辙
朝代：宋
体裁：五言律诗

天高山近海，春尽草生池。禾黍多新恨，川原自昔时。花存故苑丽，樵出旧城隳。莫望瓜洲渡，曾经驻佛狸。
次韵黄大临秀才见寄
作者：苏辙
朝代：宋

故人聚散霜前叶，往事眇茫风际烟。游宦一生非有己，隐居万事不由天。崎岖槛阱方谋食，啸傲山林肯计年。赖已将心问卢老，相逢他日笑风颠。
次韵黄大临秀才见寄
作者：苏辙
朝代：宋

故人聚散霜前叶，往事眇茫风际烟。
游宦一生非有己，隠居万事不由天。
崎岖槛穽方谋食，啸傲山林肯计年。
頼已将心问卢老，相逢他日笑风颠。
次韵黄庭坚学士猩毛笔
作者：苏辙
朝代：宋
体裁：七言绝句

不悟身边一斗红，圣贤随世亦时中。何人知有中书巧，缚送能书陈孟公。
欧阳伯和仲纯挽词二首
作者：苏辙
朝代：宋

之人虽蚤病，对客每清言。不信疾为累，要称学有原。籧篨视名器，果蓏指乾坤。长短何须问，传家已抱孙。仲氏气无前，为文思涌泉。飘然落笔地，时出疾邪篇。杶干要经雪，骅骝行著鞭。凄凉悲故客，不及见华颠。
欧阳伯和仲纯挽词二首
作者：苏辙
朝代：宋

之人虽蚤病，对客每清言。不信疾为累，要称学有原。籧篨视名器，果遁指乾坤。长短何须问，传家已抱孙。仲氏气无前，为文思涌泉。飘然落笔地，时出疾邪篇。杶干要经雪，骅骝行著鞭。凄凉悲故客，不及见华颠。
欧阳伯和仲纯挽词二首·其一
作者：苏辙
朝代：宋

之人虽蚤病，对客每清言。不信疾为累，要称学有原。籧篨视名器，果遁指乾坤。长短何须问，传家已抱孙。
欧阳伯和仲纯挽词二首·其一
作者：苏辙
朝代：宋

之人虽蚤病，对客每清言。
不信疾为累，要称学有原。
籧篨视名器，果遯指干坤。
长短何须问，传家已抱孙。
欧阳伯和仲纯挽词二首·其二
作者：苏辙
朝代：宋

仲氏气无前，为文思涌泉。
飘然落笔地，时出疾邪篇。
杶干要经雪，骅骝行着鞭。
凄凉悲故客，不及见华颠。
欧阳伯和仲纯挽词二首·其二
作者：苏辙
朝代：宋

仲氏气无前，为文思涌泉。飘然落笔地，时出疾邪篇。杶干要经雪，骅骝行著鞭。凄凉悲故客，不及见华颠。
欧阳公所蓄石屏
作者：苏辙
朝代：宋

石中枯木双扶疏，粲然脉理通肌肤。剖开左右两相属，细看不见毫发殊。老樗剥落但存骨，病松憔悴空留须。丘陵迤逦山麓近，云烟澹ъ风雨余。我惊造物巧如此，刻画琐细供人须。公家此类尚非一，客至不识空嗟吁。案头紫云抱明月，床上寒木翻饥乌。赋形简易神自足，鄙弃笔墨嗟勤劬。天工此意与人竞，杂出变怪惊群愚。世间浅拙无与敌，比拟赖有公新书。
欧阳公所蓄石屏
作者：苏辙
朝代：宋

石中枯木双扶疏，粲然脉理通肌肤。剖开左右两相属，细看不见毫发殊。老樗剥落但存骨，病松憔悴空留须。丘陵迤逦山麓近，云烟澹䨴风雨馀。我惊造物巧如此，刻画琐细供人须。公家此类尚非一，客至不识空嗟吁。案头紫云抱明月，床上寒木翻饥乌。赋形简易神自足，鄙弃笔墨嗟勤劬。天工此意与人竞，杂出变怪惊群愚。世间浅拙无与敌，比拟赖有公新书。
欧阳公所蓄石屏
作者：苏辙
朝代：宋

石中枯木双扶疏，粲然脉理通肌肤。
剖开左右两相属，细看不见毫髮殊。
老樗剥落但存骨，病松憔悴空留鬚。
丘陵迤逦山麓近，云烟澹䨴风雨余。
我惊造物巧如此，刻画琐细供人须。
公家此类尚非一，客至不识空嗟吁。
案头紫云抱明月，床上寒木翻饥乌。
赋形简易神自足，鄙弃笔墨嗟勤劬。
天工此意与人竞，杂出变怪惊羣愚。
世间浅拙无与敌，比拟頼有公新书。
欧阳太师挽词三首
作者：苏辙
朝代：宋

雄文元命世，直气早成风。受任衰迟后，安邦反侧中。回天深有力，扈圣耻言功。事已身随去，惊嗟柱石空。唐弊文初丧，书成法至今。雍容趋圣处，深切可人心。气力知难继，风流喜不淫。悬知公欲谢，异说勇交侵。推毂诚多士，登龙盛一时。西门行有恸，东阁见无期。念昔先君子，尝蒙国士知。旧恩终未报，感叹不胜悲。
欧阳太师挽词三首·其一
作者：苏辙
朝代：宋

雄文元命世，直气早成风。受任衰迟后，安邦反侧中。回天深有力，扈圣耻言功。事已身随去，惊嗟柱石空。
欧阳太师挽词三首·其一
作者：苏辙
朝代：宋

雄文元命世，直气早成风。
受任衰迟后，安邦反侧中。
迴天深有力，扈圣耻言功。
事已身随去，惊嗟柱石空。
欧阳太师挽词三首·其三
作者：苏辙
朝代：宋

推毂诚多士，登龙盛一时。西门行有恸，东阁见无期。念昔先君子，尝蒙国士知。旧恩终未报，感叹不胜悲。
欧阳太师挽词三首·其三
作者：苏辙
朝代：宋

推毂诚多士，登龙盛一时。
西门行有恸，东阁见无期。
念昔先君子，尝蒙国士知。
旧恩终未报，感嘆不胜悲。
欧阳太师挽词三首·其二
作者：苏辙
朝代：宋
体裁：五言律诗

唐弊文初丧，书成法至今。雍容趋圣处，深切可人心。气力知难继，风流喜不淫。悬知公欲谢，异说勇交侵。
欧阳文忠公夫人挽词二首
作者：苏辙
朝代：宋

先生才盖世，家事少经心。流落初相偶，委虵志益深。功名入图史，文字刻缪琳。有助知由内，驺虞欲重吟。好礼忘耆老，持家历盛衰，谨严终至一，贫富各従宜。晚岁仍闻道，临终竟不疑。外人传一二，犹得载铭诗。
欧阳文忠公夫人挽词二首
作者：苏辙
朝代：宋

先生才盖世，家事少经心。流落初相偶，委蛇志益深。功名入图史，文字刻璆琳。有助知由内，驺虞欲重吟。好礼忘耆老，持家历盛衰。谨严终致一，贫富各从宜。晚岁仍闻道，临终竟不疑。外人传一二，犹得载铭诗。
欧阳文忠公夫人挽词二首·其一
作者：苏辙
朝代：宋
体裁：五言律诗

先生才盖世，家事少经心。流落初相偶，委蛇志益深。功名入图史，文字刻璆琳。有助知由内，驺虞欲重吟。
欧阳文忠公夫人挽词二首·其二
作者：苏辙
朝代：宋
体裁：五言律诗

好礼忘耆老，持家历盛衰。谨严终致一，贫富各从宜。晚岁仍闻道，临终竟不疑。外人传一二，犹得载铭诗。
欲雪
作者：苏辙
朝代：宋

今年麦中熟，餠饵不充口。
老农畏冬旱，薄雪未覆亩。
骄阳引狂风，三白知应否。
久晴车牛通，薪炭家家有。
唯有口腹忧，此病谁能救。
达官例谋身，一醉日自富。
尚应天愍人，云族朝来厚。
飞花得盈尺，一麦可平取。
欲雪
作者：苏辙
朝代：宋

今年麦中熟，饼饵不充口。老农畏冬旱，薄雪未覆亩。骄阳引狂风，三白知应否。久晴车牛通，薪炭家家有。唯有口腹忧，此病谁能救。达官例谋身，一醉日自富。尚应天悯人，云族朝来厚。飞花得盈尺，一麦可平取。
欲雪
作者：苏辙
朝代：宋

今年麦中熟，饼饵不充口。老农畏冬旱，薄雪未覆亩。骄阳引狂风，三白知应否。久青车牛通，薪炭家家有。唯有口腹忧，此病谁能救。达官例谋身，一醉日自富。尚应天愍人，云族朝来厚。飞花得盈尺，一麦可平取。
歙县岁寒堂
作者：苏辙
朝代：宋

槛外甘堂锦绣屏，长松何者擅亭名。
浮花过眼无多日，劲节凌寒尽此生。
暗长茯苓根自大，旋收金粉气尤清。
长官不用求琴谱，但听风吹作弄声。
歙县岁寒堂
作者：苏辙
朝代：宋
体裁：七言律诗

槛外甘棠锦绣屏，长松何者擅亭名。浮花过眼无多日，劲节凌寒尽此生。暗长茯苓根自大，旋收金粉气尤清。长官不用求琴谱，但听风吹作弄声。
正旦夜梦李士宁过我谈说神怪久之草草为具仍以一小诗赠之
作者：苏辙
朝代：宋
体裁：七言绝句

先生惠然肯见客，旋买鸡豚旋烹炙。人间饮食未须嫌，归去蓬壶却无吃。
正月十六日
作者：苏辙
朝代：宋
体裁：七言律诗

上元已过欲收灯，城郭游人一倍增。陌上红尘霏似雾，云间明月冷如冰。谁言世上驱驰客，老作庵中寂定僧。漏水半消灯火冷，长空无滓色澄澄。
毛君惠温柑荔支二绝
作者：苏辙
朝代：宋

楚山黄橘弹丸小，未识洞庭三寸柑。不有风流吴越客，谁令千里送江南。荔子生红无奈远，陈家晒白到犹难。虽无驿骑红尘起，尚得佳人一笑欢。
毛君惠温柑荔支二绝·其一
作者：苏辙
朝代：宋
体裁：七言绝句

楚山黄橘弹丸小，未识洞庭三寸柑。不有风流吴越客，谁令千里送江南。
毛君惠温柑荔支二绝·其二
作者：苏辙
朝代：宋
体裁：七言绝句

荔子生红无奈远，陈家晒白到犹难。虽无驿骑红尘起，尚得佳人一笑欢。
毛国镇生日二绝
作者：苏辙
朝代：宋

生日元同小赵公，里闾相接往还通。怪公日夜归心切，欲寄此生丹灶中。〈世谓叔平大赵参政、阅道小赵参政赵公善养生，故有丹灶之句。闻公归橐尚空虚，近送《楞严》十卷书。心地本无生灭处，定逢生日亦如如。
毛国镇生日二绝
作者：苏辙
朝代：宋

生日元同小赵公，里闾相接往还通。怪公日夜归心切，欲寄此生丹灶中。闻公归橐尚空虚，近送楞严十卷书。心地本无生灭处，定逢生日亦如如。
毛国镇生日二绝·其一
作者：苏辙
朝代：宋

生日元同小赵公，里闾相接往还通。怪公日夜归心切，欲寄此生丹灶中。
毛国镇生日二绝·其一
作者：苏辙
朝代：宋

生日元同小赵公，里闾相接往还通。
怪公日夜归心切，欲寄此生丹竈中。
毛国镇生日二绝·其二
作者：苏辙
朝代：宋
体裁：七言绝句

闻公归橐尚空虚，近送楞严十卷书。心地本无生灭处，定逢生日亦如如。
水调歌头·徐州中秋
作者：苏辙
朝代：宋
体裁：词

离别一何久，七度过中秋。去年东武今夕，明月不胜愁。岂意彭城山下，同泛清河古汴，船上载《凉州》。鼓吹助清赏，鸿雁起汀洲。
坐中客，翠羽帔，紫绮裘。素娥无赖，西去曾不为人留。今夜清尊对客，明夜孤帆水驿，依旧照离忧。但恐同王粲，相对永登楼。
水调歌头·离别一何久
作者：苏辙
朝代：宋
体裁：词

离别一何久，七度过中秋。去年东武今夕，明月不胜愁。岂意彭城山下，同泛清河古汴，船上载凉州。鼓吹助清赏，鸿雁起汀洲。坐中客，翠羽帔，紫绮裘。素娥无赖，西去曾不为人留。今夜清尊对客，明夜孤帆水驿，依旧照离忧。但恐同王粲，相对永登楼。
求黄家紫竹杖
作者：苏辙
朝代：宋
体裁：古风

曾家紫竹君家种，曾园竹与荒藤共。藤骄竹瘁如畏人，不似君家竹森耸。我来买宅非为宅，爱此风梢时一弄。磨刀向藤久未忍，树倒藤披真自送。繁阴一豁新笋地，狂鞭欲向青春动。我身病后少筋力，遍求拄杖扶腰痛。萧萧瘦干未能任，一亩君家知足用。一枝遗我拄寻君，老酒仍烦为开瓮。
求黄家紫竹杖
作者：苏辙
朝代：宋

曾家紫竹君家种，曾园竹与荒藤共。藤骄竹瘁如畏人，不似君家竹森耸。我来买宅非为宅，爱此风梢时一弄。磨刀向藤久未忍，树倒藤披真自送。繁阴一豁新笋地，狂鞭欲向青春动。我身病後少筋力，遍求拄杖扶腰痛。萧萧瘦干未能任，一亩君家知足用。一枝遗我拄寻君，老酒仍烦为开瓮。
汝南示三子
作者：苏辙
朝代：宋

此生赖有三男子，到处来看老病翁。饮食粗便鱼稻足，音尘不隔马牛风。道场莫问何方是，舍宅元依毕竟空。且尔不归归亦得，汝曹免复走西东。
汝南示三子
作者：苏辙
朝代：宋

此生頼有三男子，到处来看老病翁。
饮食粗便鱼稻足，音尘不隔马牛风。
道场莫问何方是，舍宅元依毕竟空。
且尔不归归亦得，汝曹免復走西东。
汝南迁居
作者：苏辙
朝代：宋
体裁：古风

病暑暑已退，思归未成归。人事不可期，当受不当违。客居汝南城，未觉吾庐非。忽闻鹊反巢，坐使鸠惊飞。三绕择所安，一枝粗得依。我来众草生，渐见百卉腓。天行若循环，物化如发机。闭目内自观，此理良密微。
江上早起
作者：苏辙
朝代：宋

晨兴孤舟上，盥濯夜气清。整巾未皇坐，双橹轧已鸣。日出江雾散，江上山从横。区区茅舍翁，晓出露气腥。收筒得大鲤，爱惜不忍烹。持之易斗粟，朝饭厌鱼羹。萧萧远风起，泛泛野雁惊。忽过百馀里，山水互变更。逢舟问所如，彼此不知名。超超江湖间，殊胜地上行。旦游市井喧，莫宿无人声。江上诚足乐，无怪陶朱生。
江上早起
作者：苏辙
朝代：宋

晨兴孤舟上，盥濯夜气清。整巾未皇坐，双橹轧已鸣。日出江雾散，江上山従横。区区茅舍翁，晓出露气腥。收筒得大鲤，爱惜不忍烹。持之易斗粟，朝飰厌鱼羹。萧萧远风起，泛泛野雁惊。忽过百余里，山水互变更。逢舟问所如，彼此不知名。超超江湖间，殊胜地上行。旦游市井喧，莫宿无人声。江上诚足乐，无怪陶朱生。
江上早起
作者：苏辙
朝代：宋

晨兴孤舟上，盥濯夜气清。
整巾未皇坐，双艣轧已鸣。
日出江雾散，江上山从横。
区区茅舍翁，晓出露气腥。
收筒得大鲤，爱惜不忍烹。
持之易斗粟，朝饭厌鱼羹。
萧萧远风起，泛泛野雁惊。
忽过百余里，山水互变更。
逢舟问所如，彼此不知名。
超超江湖间，殊胜地上行。
旦游市井喧，莫宿无人声。
江上诚足乐，无怪陶朱生。
江上早起
作者：苏辙
朝代：宋

朝看江上枯崖山，惟悴荒榛赤如赭。
莫行百里一回头，落日孤云霭新画。
前山更远色更深，谁知可爱信如今。
唯有巫山最穠秀，依然不负远来心。
江上看山
作者：苏辙
朝代：宋
体裁：古风

朝看江上枯崖山，憔悴荒榛赤如赭。莫行百里一回头，落日孤云霭新画。前山更远色更深，谁知可爱信如今。唯有巫山最秾秀，依然不负远来心。
江上看山
作者：苏辙
朝代：宋

朝看江上枯崖山，憔悴荒榛赤如赭。莫行百里一回头，落日孤云霭新画。前山更远色更深，谁知可爱信如今。唯有巫山最穠秀，依然不负远来心。
江州五咏 其二 浪井
作者：苏辙
朝代：宋

江波浮阵云，岸壁立青铁。胡为井中泉，涌浪时惊发。水性本无定，得止自澄澈。谁为女娲手，补此天地裂。读书庐山中，作郡庐山下。平湖浸山脚，云峰对虚榭。红蕖纷欲落，白鸟时来下。犹思隐居胜，乱石惊湍泻。湓江莫雨晴，孤舟暝将发。夜闻胡琴语，展转不成别。草堂寄东林，雅意存北阙。潸然涕泗下，安用无生说。
江州五咏·射蛟浦
作者：苏辙
朝代：宋
体裁：五言律诗

万骑巡游遍，千帆破浪轻。射蛟江水赤，教战越人惊。山转楼船影，岸摧连弩声。祈招无为赋，酣寝尽平生。
江州五咏·射蛟浦
作者：苏辙
朝代：宋

万骑巡游遍，千帆破浪轻。射蛟江水赤，教战越人惊。山转楼船影，岸摧连弩声。祈招无为赋，酣寝尽平生。元规情不薄，上客有殷生。夜半酒将罢，公来坐不惊。舞翻江月迥，谈落麈毛轻。尘世风流尽，高楼空此名。
江州五咏·浪井
作者：苏辙
朝代：宋
体裁：古风

江波浮阵云，岸壁立青铁。胡为井中泉，涌浪时惊发。水性本无定，得止自澄澈。谁为女娲手，补此天地裂。
江州五咏东湖
作者：苏辙
朝代：宋

读书庐山中，作郡庐山下。平湖浸山脚，云峰对虚榭。红蕖纷欲落，白鸟时来下。犹思隐居胜，乱石惊湍泻。〈李勃隐居庐山，泉石奇胜，今栖贤寺其故居也。〉及为九江太守始营东湖，风物可爱。
江州五咏其二浪井
作者：苏辙
朝代：宋

江被浮阵云，岸壁立青铁。胡为井中泉，涌浪时惊发。水性本无定，得止自澄澈。谁为女娲手，补此天地裂。
江州五咏其四东湖
作者：苏辙
朝代：宋
体裁：古风

读书庐山中，作郡庐山下。平湖浸山脚，云峰对虚榭。红蕖纷欲落，白鸟时来下。犹思隐居胜，乱石惊湍泻。
江州五咏庾楼
作者：苏辙
朝代：宋
体裁：五言律诗

元规情不薄，上客有殷生。夜半酒将罢，公来坐不惊。舞翻江月迥，谈落麈毛轻。尘世风流尽，高楼空此名。
江州五咏琵琶亭
作者：苏辙
朝代：宋
体裁：古风

湓江莫雨晴，孤舟暝将发。夜闻胡琴语，展转不成别。草堂寄东林，雅意存北阙。潸然涕泗下，安用无生说。
江州周寺丞泳夷亭
作者：苏辙
朝代：宋
体裁：古风

行过庐山不得上，湓江城边一惆怅。羡君山下有夷亭，千岩万壑长相向。山中李生好读书，出山作郡山前居。手开平湖浸山脚，未肯即与庐山疏。道州一去应嫌远，千里思山梦中见。青山长见恐君嫌，要须罢郡归来看。
江涨
作者：苏辙
朝代：宋

山中三日雨，江水一丈高。崩腾没州渚，淫溢浸蓬蒿。凌晨我有适，出门舟自操。中廛已易肆，下道先容舠。鸡犬萃坟冢，牛羊逾圈牢。厨薪散流枿，囷米为浮糟。卧席不遑卷，剥茧仍未缫。老弱但坐视，闾里将安逃。徙居共扰扰，来势方滔滔。嗟余偶同病，哀尔为生劳。晴日慰人愿，寒风送惊涛。藩篱山旧趾，蠃蚌遗平皋。流窜非择地，艰难理宜遭。胡为苦戚戚，一夕生二毛。
江涨
作者：苏辙
朝代：宋

山中三日雨，江水一丈高。
崩腾没洲渚，淫溢浸蓬蒿。
凌晨我有适，出门舟自操。
中廛已易肆，下道先容舠。
鷄犬萃坟冢，牛羊逾圈牢。
厨薪散流枿，囷米为浮糟。
卧席不遑卷，剥茧仍未缫。
老弱但坐视，闾里将安逃。
徙居共扰扰，来势方滔滔。
嗟余偶同病，哀尔为生劳。
晴日慰人愿，寒风送惊涛。
藩篱出旧趾，蠃蚌遗平皋。
流窜非择地，艰难理宜遭。
胡为苦戚戚，一夕生二毛。
江涨
作者：苏辙
朝代：宋

山中三日雨，江水一丈高。崩腾没洲渚，淫溢浸蓬蒿。凌晨我有适，出门舟自操。中廛已易肆，下道先容舠。鸡犬萃坟冢，牛羊逾圈牢。厨薪散流蘖，囷米为浮糟。卧席不遑卷，剥茧仍未缫。老弱但坐视，闾里将安逃。徙居共扰扰，来势方滔滔。嗟余偶同病，哀尔为生劳。晴日慰人愿，寒风送惊涛。藩篱出旧趾，蠃蚌遗平皋。流窜非择地，艰难理宜遭。胡为苦戚戚，一夕生二毛。
池州萧丞相楼二首
作者：苏辙
朝代：宋

绕郭青峰睥睨屯，入城流水縠文翻。楼成始觉江山胜，人去方知德业尊。坐久浮云霾后岭，酒醒飞雪变前村。我来邂逅公归国，犹喜登临共一樽。〈池守滕元发时将解去。丞相风流直至今，朱栏仍对旧山林。奔驰轩冕身何有，跌宕图书意最深。松绕城头风瑟缩，江浮山外气阴森。三年不起南迁想，应有前人识此心。
池州萧丞相楼二首
作者：苏辙
朝代：宋

绕郭青峰睥睨屯，入城流水縠文翻。楼成始觉江山胜，人去方知德业尊。坐久浮云霾后岭，酒醒飞雪变前村。我来邂逅公归国，犹喜登临共一樽。丞相风流直至今，朱栏仍对旧山林。奔驰轩冕终何有，跌宕图书意最深。松绕城头风瑟缩，江浮山外气阴森。三年不起南迁想，应有前人识此心。
池州萧丞相楼二首·其一
作者：苏辙
朝代：宋
体裁：七言律诗

绕郭青峰睥睨屯，入城流水縠文翻。楼成始觉江山胜，人去方知德业尊。坐久浮云霾后岭，酒醒飞雪变前村。我来邂逅公归国，犹喜登临共一樽。
池州萧丞相楼二首·其二
作者：苏辙
朝代：宋
体裁：七言律诗

丞相风流直至今，朱栏仍对旧山林。奔驰轩冕终何有，跌宕图书意最深。松绕城头风瑟缩，江浮山外气阴森。三年不起南迁想，应有前人识此心。
汲阳阻风
作者：苏辙
朝代：宋

钟陵距池阳，相望千里内。
江神欺我贫，屡作风雨碍。
欲投皖公宿，三日逢一噫。
孤篷面空山，朝食淡无菜。
白醪幸余沥，黄卷漫相对。
饥吟非吾病，疾走老所戒。
焦先近不远，蜗舍闻尚在。
区区问养生，借我一帆快。
汲阳阻风
作者：苏辙
朝代：宋

钟陵距池阳，相望千里内。江神欺我贫，屡作风雨碍。欲投皖公宿，三日逢一噫。孤篷面空山，朝食淡无菜。白醪幸馀沥，黄卷漫相对。饥吟非吾病，疾走老所戒。焦先近不远，蜗舍闻尚在。区区问养生，借我一帆快。
汲阳阻风
作者：苏辙
朝代：宋

锺陵距池阳，相望千里内。江神欺我贫，屡作风雨碍。欲投皖公宿，三日逢一噫。孤篷面空山，朝食淡无菜。白醪幸余沥，黄卷漫相对。饥吟非吾病，疾走老所戒。焦先近不远，蜗舍闻尚在。区区问养生，借我一帆快。
河上莫归过南湖二绝
作者：苏辙
朝代：宋

西来白水满南池，走马池边日落时。桥底荷花无限思，清香乞与路人知。淤田水浅客来迟，解舫都门问几时。谁道两京鸡犬接，差除屈指未曾知。
河上莫归过南湖二绝·其一
作者：苏辙
朝代：宋
体裁：七言绝句

西来白水满南池，走马池边日落时。桥底荷花无限思，清香乞与路人知。
河上莫归过南湖二绝·其二
作者：苏辙
朝代：宋

淤田水浅客来迟，解舫都门问几时。
谁道两京鷄犬接，差除屈指未曾知。
河上莫归过南湖二绝·其二
作者：苏辙
朝代：宋

淤田水浅客来迟，解舫都门问几时。谁道两京鸡犬接，差除屈指未曾知。
河冰
作者：苏辙
朝代：宋

扁舟多艰虞，与我平日类。初乘滂洋流，旋涉冻浅地。日西阴风作，夜半流澌至。悄然孤寂枕，觉此凝冽气。河声噤不喧，灯花结复坠。忽来触舟去，声与裂帛似。平明发窗扉，吏卒僵未起。奔腾阵马过，汹涌晴云驶。纷纷散环玦，卷卷浮席被。汇流忽腾蹙，曲岸相撑抵。攲危起丘山，汗漫接洲沚。连艘恣凌轣，千槌竞纷委。刚强初悍顽，溃散终披靡。扫除就虚旷，沿溯弄清泚。我行无疾徐，乘流得坎止。偶然追还期，愧此堕千指。阴阳有定数，开塞亦常理。穷冬治舟行，嗟此岂天意。
河冰
作者：苏辙
朝代：宋

扁舟多艰虞，与我平日类。
初乘滂洋流，旋涉冻浅地。
日西阴风作，夜半流澌至。
悄然孤寂枕，觉此凝冽气。
河声噤不喧，灯花结复坠。
忽来触舟去，声与裂帛似。
平明发窗扉，吏卒僵未起。
奔腾阵马过，汹涌晴云驶。
纷纷散环玦，卷卷浮席被。
汇流忽腾蹙，曲岸相撑抵。
欹危起丘山，汗漫接洲沚。
连艘恣凌轣，千槌竞纷委。
刚强初悍顽，溃散终披靡。
扫除就虚旷，沿溯弄清泚。
我行无疾徐，乘流得坎止。
偶然追还期，愧此堕千指。
阴阳有定数，开塞亦常理。
穷冬治舟行，嗟此岂天意。
河冰
作者：苏辙
朝代：宋

扁舟多艰虞，与我平日类。
初乘滂洋流，旋涉冻浅地。
日西阴风作，夜半流澌至。
悄然孤寂枕，觉此凝冽气。
河声噤不喧，灯花结復坠。
忽来触舟去，声与裂帛似。
平明发窗扉，吏卒殭未起。
奔腾阵马过，汹涌晴云驶。
纷纷散环玦，卷卷浮席被。
汇流忽腾蹙，曲岸相撑抵。
欹危起丘山，汗漫接洲沚。
连艘恣凌轣，千槌竞纷委。
刚强初悍顽，溃散终披靡。
扫除就虚旷，沿泝弄清泚。
我行无疾徐，乘流得坎止。
偶然追还期，愧此堕千指。
阴阳有定数，开塞亦常理。
穷冬治舟行，嗟此岂天意。
河冰复结复次前韵
作者：苏辙
朝代：宋

懊恼河冰散复生，徂年近已失峥嵘。身留短舫厌厌睡，目送飞鸿一一轻。引氵牵低徊疑上坂，打凌辛苦甚攻城。东风怜我归心速，稍变杨梢百里迎。
河冰复结复次前韵
作者：苏辙
朝代：宋

懊恼河冰散复生，徂年近已失峥嵘。身留短舫厌厌睡，目送飞鸿一一轻。引纤低徊疑上坂，打凌辛苦甚攻城。东风怜我归心速，稍变杨梢百里迎。
河冰復结復次前韵
作者：苏辙
朝代：宋

懊恼河冰散復生，徂年近已失峥嵘。
身留短舫厌厌睡，目送飞鸿一一轻。
引縴低徊疑上坂，打凌辛苦甚攻城。
东风怜我归心速，稍变杨梢百里迎。
河冰稍解喜呈王适
作者：苏辙
朝代：宋

留滞江湖白发生，西归犹苦冻峥嵘。春风未到冰先解，河水初深船自轻。去国偶然经昼梦，逢人稍欲问都城。羁鸿共有成行喜，双鲤应将尺素迎。
河冰稍解喜呈王适
作者：苏辙
朝代：宋

留滞江湖白发生，西归犹苦冻峥嵘。春风未到冰先解，河水初深船自轻。去国偶然经画梦，逢人稍欲问都城。羁鸿共有成行喜，双鲤应将尺素迎。
河冰稍解喜呈王适
作者：苏辙
朝代：宋

留滞江湖白髮生，西归犹苦冻峥嵘。
春风未到冰先解，河水初深船自轻。
去国偶然经昼梦，逢人稍欲问都城。
羁鸿共有成行喜，双鲤应将尺素迎。
泉城田舍
作者：苏辙
朝代：宋
体裁：七言律诗

泉城欲治麦禾囷，五亩邻家肯见分。莫问三吴朱处士，似胜吾乡扬子云。阴晴卒岁关忧喜，丰约终身看逸勤。家世本来耕且养，诸孙不用耻锄耘。
泊南井口期任遵圣
作者：苏辙
朝代：宋

期君荒江濆，未至望已极。朔风吹乌裘，隐隐沙上立。愧余后期至，先到犯寒色。既泊问所如，归去已无及。系舟重相邀，雨冷涂路湿。
泊南井口期任遵圣
作者：苏辙
朝代：宋

期君荒江濆，未至望已极。
朔风吹乌裘，隐隐沙上立。
愧余后期至，先到犯寒色。
既泊问所如，归去已无及。
系舟重相邀，雨冷途路湿。
泊南井口期任遵圣
作者：苏辙
朝代：宋

期君荒江濆，未至望已极。
朔风吹乌裘，隠隠沙上立。
愧余后期至，先到犯寒色。
既泊问所如，归去已无及。
繫舟重相邀，雨冷涂路湿。
泛潩水
作者：苏辙
朝代：宋
体裁：七言律诗

早岁南迁恨舳舻，归来平地忆江湖。半篙春水花千片，八尺轻船酒一壶。徐转城阴平野阔，稍通竹径小亭孤。前朝宰相终难得，父老咨嗟今亦无。
泛潩水
作者：苏辙
朝代：宋

早岁南迁恨舳舻，归来平地忆江湖。半篙春水花千片，八尺轻船酒一壼。徐转城阴平野阔，稍通竹径小亭孤。前朝宰相终难得，父老咨嗟今亦无。
泝潮二首
作者：苏辙
朝代：宋

潮来海若一长呼，潮去肃条一吸余。初见千艘委泥土，忽浮万斛泝空虚。映山少避曾非久，无势前行却自如。天地尚遭人意料，乘时使气定粗疏。
泝潮二首·其一
作者：苏辙
朝代：宋

潮来海若一长呼，潮去萧条一吸余。
初见千艘委泥土，忽浮万斛泝空虚。
映山少避曾非久，借势前行却自如。
天地尚遭人意料，乘时使气定粗疏。
泝潮二首·其二
作者：苏辙
朝代：宋

疋练萦回出海门，黄泥先变碧波浑。
初来似欲倾沧海，正满真能倒百源。
流枿飞腾竟何在，扁舟睥睨久仍存。
自惭不作山林计，来往终随万物奔。
洗竹
作者：苏辙
朝代：宋

寒甚南轩竹半黄，晚抽旱笋杂榛荒。不嫌毒手千竿尽，稍放清风八月凉。短彗只堪除粪壤，新萌会看伏牛羊。扶持造化须人力，早听人言布麦糠。
洗竹
作者：苏辙
朝代：宋

寒甚南轩竹半黄，晚抽旱笋杂榛荒。
不嫌毒手千竿尽，稍放清风八月凉。
短篲只堪除粪壤，新萌会看伏牛羊。
扶持造化须人力，早听人言布麦糠。
洗竹
作者：苏辙
朝代：宋

寒甚南轩竹半黄，晚抽旱笋杂榛荒。不嫌毒手千竿尽，稍放清风八月凉。短簪只堪除粪壤，新萌会看伏牛羊。扶持造化须人力，早听人言布麦糠。
洪休上人少年读书以多病出家居泐潭为马祖修塔以三绝句来谒答一首
作者：苏辙
朝代：宋

早除郎将少年狂，祖塔结缘归故乡。习气未消余业在，逢人依旧琢诗章。
洪休上人少年读书以多病出家居泐潭为马祖修塔以三绝句来谒答一首
作者：苏辙
朝代：宋

早除郎将少年狂，祖塔结缘归故乡。习气未消馀业在，逢人依旧琢诗章。
浰阳早发
作者：苏辙
朝代：宋

春气入楚泽，原上草犹枯。北风吹栗林，梅蕊飒已无。我行亦何事，驱马无疾徐。楚人信稀少，田亩任蓁芜。空有道路人，扰扰不留车。悲伤彼何懒。欢息此亦愚。今我何为尔，岂亦愚者徒。行行楚山晓，霜露满陂湖。
浰阳早发
作者：苏辙
朝代：宋

春气入楚泽，原上草犹枯。北风吹栗林，梅蕊飒已无。我行亦何事，驱马无疾徐。楚人信稀少，田亩任蓁芜。空有道路人，扰扰不留车。悲伤彼何懒，叹息此亦愚。今我何为尔，岂亦愚者徒。行行楚山晓，霜露满陂湖。
浰阳早发
作者：苏辙
朝代：宋

春气入楚泽，原上草犹枯。
北风吹栗林，梅蕊飒已无。
我行亦何事，驱马无疾徐。
楚人信稀少，田亩任蓁芜。
空有道路人，扰扰不留车。
悲伤彼何懒，嘆息此亦愚。
今我何为尔，岂亦愚者徒。
行行楚山晓，霜露满陂湖。
浴罢
作者：苏辙
朝代：宋

逐客例幽忧，多年不洗沐。予发栉无垢，身垢要须浴。颠隮本天运，愤恨当谁复。茅檐容病躯，稻饭饱枵腹。形骸但癯瘁，气血尚丰足。微阳阅九地，浮彩见双目。枯槁如束薪，坚致比温玉。长斋虽云净，阅月聊一沃。石泉浣巾帨，土釜煮桃竹。南窗日未移，困卧久弥熟。华严有馀帙，默坐心自读。诸尘忽消尽，法界了无瞩。恍如仰山翁，欲就沩叟卜。犹恐堕声闻，大愿勤自督。
浴罢
作者：苏辙
朝代：宋

逐客例幽忧，多年不洗沐。
予发栉无垢，身垢要须浴。
颠隮本天运，愤恨当谁复。
茅檐容病躯，稻饭饱枵腹。
形骸但癯瘁，气血尚丰足。
微阳阅九地，浮彩见双目。
枯槁如束薪，坚致比温玉。
长斋虽云净，阅月聊一沃。
石泉澣巾帨，土釜煮桃竹。
南窗日未移，困卧久弥熟。
华严有余帙，默坐心自读。
诸尘忽消尽，法界了无瞩。
恍如仰山翁，欲就沩叟卜。
犹恐堕声闻，大愿勤自督。
浴罢
作者：苏辙
朝代：宋

逐客例幽忧，多年不洗沐。
予髮栉无垢，身垢要须浴。
颠隮本天运，愤恨当谁復。
茅檐容病躯，稻饭饱枵腹。
形骸但癯瘁，气血尚丰足。
微阳阅九地，浮彩见双目。
枯槁如束薪，坚緻比温玉。
长斋虽云凈，阅月聊一沃。
石泉澣巾帨，土釜煮桃竹。
南窗日未移，困卧久弥熟。
华严有余帙，默坐心自读。
诸尘忽消尽，法界了无瞩。
恍如仰山翁，欲就沩叟卜。
犹恐堕声闻，大愿勤自督。
渔家傲（和门人祝寿）
作者：苏辙
朝代：宋
体裁：词

七十馀年真一梦。朝来寿斝儿孙奉。忧患已空无复痛。心不动。此间自有千钧重。早岁文章供世用。中年禅味疑天纵。石塔成时无一缝。谁与共。人间天上随他送。
渚宫
作者：苏辙
朝代：宋
体裁：古风

楚塞多秋水，荆王有故宫。湘东晋宗子，高氏楚元戎。凿沼长千尺，开亭费万工。
渚宫
作者：苏辙
朝代：宋

楚寒多秋水，荆王有故宫。湘东晋宗子，高氏楚元戎。凿沼长千尺，开亭费万工。
游净因院寄琏禅师
作者：苏辙
朝代：宋
体裁：七言律诗

岁月潜消日里冰，依然来见佛堂灯。此身已自非前我，问法何妨似旧僧。洒面飞泉时点点，压池苍石尚层层。遥知近爱金山好，江水煎茶日几升。
游凈因院寄琏禅师
作者：苏辙
朝代：宋

岁月潜消日裏冰，依然来见佛堂灯。
此身已自非前我，问法何妨似旧僧。
洒面飞泉时点点，压池苍石尚层层。
遥知近爱金山好，江水煎茶日几升。
游吴氏园
作者：苏辙
朝代：宋

细雨作寒晴便暖，好风吹袂意初佳。清池解洗春心热，红艳能添醉眼花。紫竹暗生岷岫笋，山丹强比洛人家。怜渠巧与闲官便，申退来游未觉赊。
游吴氏园
作者：苏辙
朝代：宋

细雨作寒晴便暖，好风吹袂意初佳。清池解洗春心热，红艳能添醉眼花。紫竹暗生眠岫笋，山丹强比洛人家。怜渠巧与闲官便，申退来游未觉赊。
游吴氏园
作者：苏辙
朝代：宋

细雨作寒晴便暖，好风吹袂意初佳。
清池解洗春心热，红艷能添醉眼花。
紫竹暗生岷岫笋，山丹强比洛人家。
怜渠巧与闲官便，申退来游未觉赊。
游城西集庆园
作者：苏辙
朝代：宋
体裁：古风

送客城西客已远，归路北池接南苑。冰澌片断水光浮，柳线和柔风力软。缭墙朱户谁家园，流水平畦春日浅。禁河分溜一池足，洛圃移花百金贱。飞甍斤斧声未绝，翠柏栽培影初遍。傍人笑指高台处，前年适见荒榛满。金钱力夺天地功，岁月未多风物换。人生富贵无不成，都门坐置山林观。暖风迟日时一到，早出莫归应未晚。主人最贵稀出城，长使憧憧路人看。
游城西集庆园
作者：苏辙
朝代：宋

送客城西客已远，归路北池接南苑。冰澌片断水光浮，柳线和柔风力软。缭墙朱户谁家园，流水平畦春日浅。禁河分溜一池足，洛圃移花百金贱。飞甍斤斧声未绝，翠柏栽培影初遍。傍人笑指高台处，前年适见荒榛满。金钱力夺天地功，岁月未多风物换。人生富贵无不成，都门坐置山林观。暖风迟日时一到，早出莫归应未晚。主人最贵霄城，长使憧憧路人看。
游太山四首 其一 初入南山
作者：苏辙
朝代：宋

自我来济南，经年未尝出。不知西城外，有路通石壁。初行涧谷浅，渐远峰峦积。翠屏互舒卷，耕耨随攲侧。云木散山阿，逆旅时百室。兹人谓川路，此意属行客。久游自多念，忽误向所历。嘉陵万壑底，栈道百回屈。崖巘递峥嵘，征夫时出没。行李虽云艰，幽邃亦已剧。坐缘斗升米，被此尘土厄。何年道褒斜，长啸理轻策。
游太山四首 其四 岳下
作者：苏辙
朝代：宋

东来亦何求，聊欲观海岱。海西尚千里，将行勇还退。岱阴即齐疆，南往曾历块。春深草木长，山暖冰雪溃。中巷无居人，南亩释耕耒。车徒八方至，尘坌百里内。牛马汗淋漓，绮纨声綷縩。喧阗六师合，汹涌众流汇。无复问谁何，但自舍耽爱。龙鸾画车服，贝玉饰冠佩。骅骝蹴腾骞，幡旆飞晻暧。腥膻及鱼鳖，琐细或蒲菜。游墯愧无赍，技巧穷殊态。纵观？未已，精意殚一酹。出门青山屯，绕廊遗迹昧。登封尚坛壝，古观写旗队。戈矛认毫末，舒卷分向背。雍容太平业，磊落丰碑在。往事半蓬蒿，遗氓但悲慨。回瞻最高峰，远谢徂徕对。欲将有限力，一放目所迨。天门四十里，预恐双足废。三宿遂徘徊，归来欲谁怼。前年道轘辕，直上嵩岭背。中休强饮食，莫宿时盥颒。稍知天宇宽，不觉人寰秽。岁时未云久，筋骸老难再。山林无不容，疲薾坐自碍。自知俗缘深，毕老守阛阓。何当御清风，不用车马载。
游太山四首 其四 岳下
作者：苏辙
朝代：宋
体裁：古风

东来亦何求，聊欲观海岱。海西尚千里，将行勇还退。岱阴即齐疆，南往曾历块。春深草木长，山暖冰雪溃。中巷无居人，南亩释耕耒。车徒八方至，尘坌百里内。牛马汗淋漓，绮纨声綷縩。喧阗六师合，汹涌众流汇。无复问谁何，但自舍耽爱。龙鸾画车服，贝玉饰冠佩。骅骝蹴腾骞，幡旆飞晻暧。腥膻及鱼鳖，琐细或蒲菜。游墯愧无赍，技巧穷殊态。纵观�未已，精意殚一酹。出门青山屯，绕廊遗迹昧。登封尚坛壝，古观写旗队。戈矛认毫末，舒卷分向背。雍容太平业，磊落丰碑在。往事半蓬蒿，遗氓但悲慨。回瞻最高峰，远谢徂徕对。欲将有限力，一放目所迨。天门四十里，预恐双足废。三宿遂徘徊，归来欲谁怼。前年道轘辕，直上嵩岭背。中休强饮食，莫宿时盥颒。稍知天宇宽，不觉人寰秽。岁时未云久，筋骸老难再。山林无不容，疲薾坐自碍。自知俗缘深，毕老守阛阓。何当御清风，不用车马载。
游太山四首·初入南山
作者：苏辙
朝代：宋

自我来济南，经年未尝出。不知西城外，有路通石壁。初行涧谷浅，渐远峰峦积。翠屏互舒卷，耕耨随攲侧。云木散山阿，逆旅时百室。兹人谓川路，此意属行客。久游自多念，忽误向所历。嘉陵万壑底，栈道百回屈。崖巘递峥嵘，征夫时出没。行李虽云艰，幽邃亦已剧。坐缘斗升米，被此尘土厄。何年道褒斜，长啸理轻策。山蹊容车箱，深入遂有得。古寺依岩根，连峰转相揖。樵苏草木尽，佛事亦萧瑟。居僧麋鹿人，对客但羞涩。双碑立风雨，八分存法则。云昔义靖师，万里穷西域。《华严》具多纸，归来手亲译。蜕骨俨未移，至今存石室。遗文尽法界，广大包万亿。变化浩难名，丹青画京邑。粲然共一理，眩晃莫能识。末法渐衰微，徒使真人泣。青山何重重，行尽土囊底。岩高日气薄，秀色如新洗。入门尘虑息，盥漱得清泚。高堂见真人，不觉首自稽。祖师古禅伯，荆棘昔亲启。人迹尚萧条，豺狼夜相抵。白鹤导清泉，甘芳胜醇醴。声鸣青龙口，光照白石陛。尚可满畦塍，岂惟濯蔬米。居僧三百人，饮食安四体。一念但清凉，四方尽兄弟。何言庇华屋，食苦当如荠。东来亦何求，聊欲观海岱。海西尚千里，将行勇还退。岱阴即齐疆，南往曾历块。春深草木长，山暖冰雪溃。中巷无居人，南亩释耕耒。车徒八方至，尘坌百里内。牛马汗淋漓，绮纨声綷縩。喧阗六师合，汹涌众流汇。无复问谁何，但自舍耽爱。龙鸾画车服，贝玉饰冠佩。骅骝蹴腾骞，幡旆飞晻暧。腥膻及鱼鳖，琐细或蒲菜。游墯愧无赍，技巧穷殊态。纵观？未已，精意殚一酹。出门青山屯，绕廊遗迹昧。登封尚坛壝，古观写旗队。戈矛认毫末，舒卷分向背。雍容太平业，磊落丰碑在。往事半蓬蒿，遗氓但悲慨。回瞻最高峰，远谢徂徕对。欲将有限力，一放目所迨。天门四十里，预恐双足废。三宿遂徘徊，归来欲谁怼。前年道轘辕，直上嵩岭背。中休强饮食，莫宿时盥颒。稍知天宇宽，不觉人寰秽。岁时未云久，筋骸老难再。山林无不容，疲薾坐自碍。自知俗缘深，毕老守阛阓。何当御清风，不用车马载。
游太山四首·初入南山
作者：苏辙
朝代：宋

自我来济南，经年未尝出。
不知西城外，有路通石壁。
初行涧谷浅，渐远峰峦积。
翠屏互舒卷，耕耨随欹侧。
云木散山阿，逆旅时百室。
兹人谓川路，此意属行客。
久游自多念，忽误向所历。
嘉陵万壑底，栈道百迴屈。
崖巘递峥嵘，征夫时出没。
行李虽云艰，幽邃亦已剧。
坐缘斗升米，被此尘土厄。
何年道褒斜，长啸理轻策。
游太山四首·岳下
作者：苏辙
朝代：宋

东来亦何求，聊欲观海岱。
海西尚千里，将行勇还退。
岱阴即齐疆，南往曾历块。
春深草木长，山暖冰雪溃。
中巷无居人，南亩释耕耒。
车徒八方至，尘坌百里内。
牛马汗淋漓，绮纨声綷縩。
喧阗六师合，汹涌众流汇。
无復问谁何，但自舍耽爱。
龙鸾画车服，贝玉饰冠佩。
骅骝蹴腾骞，幡旆飞晻暧。
腥羶及鱼鼈，琐细或蒲菜。
游墯愧无赍，技巧穷殊态。
纵观𥈭未已，精意殚一酹。
出门青山屯，绕廊遗迹昧。
登封尚坛壝，古观写旗队。
戈矛认毫末，舒卷分向背。
雍容太平业，磊落丰碑在。
往事半蓬蒿，遗氓但悲慨。
回瞻最高峰，远谢徂徕对。
欲将有限力，一放目所迨。
天门四十里，预恐双足废。
三宿遂徘徊，归来欲谁怼。
前年道轘辕，直上嵩岭背。
中休强饮食，莫宿时盥颒。
稍知天宇宽，不觉人寰秽。
岁时未云久，筋骸老难再。
山林无不容，疲薾坐自碍。
自知俗缘深，毕老守阛阓。
何当御清风，不用车马载。
游太山四首·灵岩寺
作者：苏辙
朝代：宋
体裁：古风

青山何重重，行尽土囊底。岩高日气薄，秀色如新洗。入门尘虑息，盥漱得清泚。高堂见真人，不觉首自稽。祖师古禅伯，荆棘昔亲启。人迹尚萧条，豺狼夜相抵。白鹤导清泉，甘芳胜醇醴。声鸣青龙口，光照白石陛。尚可满畦塍，岂惟濯蔬米。居僧三百人，饮食安四体。一念但清凉，四方尽兄弟。何言庇华屋，食苦当如荠。
游太山四首其一初入南山
作者：苏辙
朝代：宋

自我来济南，经年未尝出。不知西城外，有路通石壁。初行涧谷浅，渐远峰峦积。翠屏互舒卷，耕耨随欹侧。云木散山阿，逆旅时百室。兹人谓川路，此意属行客。久游自多念，忽误向所历。嘉陵万壑底，栈道百回屈。崖巘递峥嵘，征夫时出没。行李虽云艰，幽邃亦已剧。坐缘斗升米，被此尘土厄。何年道褒斜，长啸理轻策。
游太山四首其三灵岩寺
作者：苏辙
朝代：宋

青山何重重，行尽土囊底。岩高日气薄，秀色如新洗。入门尘虑息，盥漱得清泚。高堂见真人，不觉首自稽。祖师古禅伯，荆棘昔亲启。人迹尚萧条，豺狼夜相觝。白鹤导清泉，甘芳胜醇醴。声鸣青龙口，光照白石陛。尚可满畦塍，岂惟濯蔬米。居僧三百人，饮食安四体。一念但清凉，四方尽兄弟。何言庇华屋，食苦当如荠。
游太山四首其二四禅寺
作者：苏辙
朝代：宋

山蹊容车箱，深入遂有得。古寺依岩根，连峰转相揖。樵苏草木尽，佛事亦萧瑟。居僧麋鹿人，对客但羞涩。双碑立风雨，八分存法则。云昔义靖师，万里穷西域。华严具多纸，归来手亲译。蜕骨俨未移，至今存石室。遗文尽法界，广大包万亿。变化浩难名，丹青画京邑。粲然共一理，眩晃莫能识。末法渐衰微，徒使真人泣。
游太山四首其四岳下
作者：苏辙
朝代：宋

东来亦何求，聊欲观海岱。海西尚千里，将行勇还退。岱阴即齐疆，南往曾历块。春深草木长，山暖冰雪溃。中巷无居人，南亩释耕耒。车徒八方至，尘坌百里内。牛马汗淋漓，绮纨声綷縩。喧阗六师合，汹涌众流汇。无复问谁何，但自舍耽爱。龙鸾画车服，贝玉饰冠佩。骅骝蹴腾骞，幡旆飞晻暧。腥膻及鱼鳖，琐细或蒲菜。游堕愧无齎，技巧穷殊态。纵观{左目右鄂去阝}未已，精意殚一酹。出门青山屯，绕廊遗迹昧。登封尚坛壝，古观写旗队。戈矛认毫末，舒卷分向背。雍容太平业，磊落丰碑在。往事半蓬蒿，遗氓但悲慨。回瞻最高峰，远谢徂徕对。欲将有限力，一放目所迨。天门四十里，预恐双足废。三宿遂徘徊，归来欲谁怼。前年道轘辕，直上嵩岭背。中休强饮食，莫宿时盥頮。稍知天宇宽，不觉人寰秽。岁时未云久，筋骸老难再。山林无不容，疲薾坐自碍。自知俗缘深，毕老守闤闠。何当御清风，不用车马载。
游庐山山阳七咏 其三 简寂观
作者：苏辙
朝代：宋

山行但觉鸟声殊，渐近神仙简寂居。门外长溪净客足，山腰苦笋助盘蔬。乔松定有藏丹处，大石仍存拜斗馀。弟子苍髯年八十，养生世世授遗书。
游庐山山阳七咏 其二 漱玉亭
作者：苏辙
朝代：宋

山回不见落银潢，馀溜喧豗响石塘。目乱珠玑溅空谷，足寒雷电绕飞梁。入瓶铜鼎春茶白，接竹斋厨午饭香。从此出山都不弃，满田粳稻插新秧。
游庐山山阳七咏·万杉寺
作者：苏辙
朝代：宋

万木青杉一手栽，满堂白佛九天来。
涓涓石溜供厨足，矗矗山屏绕寺开。
半榻松阴秋簟冷，一杯香饭午钟催。
安眠饱食平生事，不待山僧唤始迴。
游庐山山阳七咏·三峡石桥
作者：苏辙
朝代：宋

三峡波涛饱泝沿，过桥雷电记当年。
江声仿佛瞿唐口，石角参差滟滪前。
应有夜猿啼古木，已将秋叶作归船。
老僧未省游巴蜀，松下相逢问信然。
游庐山山阳七咏·三峡石桥
作者：苏辙
朝代：宋

三峡波涛饱溯沿，过桥雷电记当年。江声仿佛瞿唐口，石角参差滟滪前。应有夜猿啼古木，已将秋叶作归船。老僧未省游巴蜀，松下相逢问信然。
游庐山山阳七咏·开先瀑布
作者：苏辙
朝代：宋

山上流泉自作溪，行逢石缺泻虹霓。定知云外波澜阔，飞到峰前本末齐。入海明河惊照曜，倚天长剑失提携。谁来卧枕莓苔石，一洗尘心万斛泥。山回不见落银潢，馀溜喧豗响石塘。目乱珠玑溅空谷，足寒雷电绕飞梁。入瓶铜鼎春茶白，接竹斋厨午饭香。从此出山都不弃，满田粳稻插新秧。山行但觉鸟声殊，渐近神仙简寂居。门外长溪净客足，山腰苦笋助盘蔬。乔松定有藏丹处，大石仍存拜斗馀。弟子苍髯年八十，养生世世授遗书。来听归宗早晚钟，疲劳懒上紫霄峰。墨池漫叠溪中石，白塔微分岭上松。佛宇争推一山甲，僧厨坐待十方供。欲游山北东西寺，岩谷相连更几重。万木青杉一手栽，满堂白佛九天来。涓涓石溜供厨足，矗矗山屏绕寺开。半榻松阴秋簟冷，一杯香饭午钟催。安眠饱食平生事，不待山僧唤始回。三峡波涛饱溯沿，过桥雷电记当年。江声仿佛瞿唐口，石角参差滟滪前。应有夜猿啼古木，已将秋叶作归船。老僧未省游巴蜀，松下相逢问信然。五老相携欲上天，玄猿白鹤尽疑仙。浮云有意藏山顶，流水无声入稻田。古木微风时起籁，诸峰落日尽生烟。归鞍草草还城市，惭愧幽人正醉眠。
游庐山山阳七咏·归宗寺
作者：苏辙
朝代：宋

来听归宗早晚钟，疲劳懒上紫霄峰。
墨池漫迭溪中石，白塔微分岭上松。
佛宇争推一山甲，僧厨坐待十方供。
欲游山北东西寺，岩谷相连更几重。
游庐山山阳七咏·潄玉亭
作者：苏辙
朝代：宋

山回不见落银潢，余溜喧豗响石塘。
目乱珠玑溅空谷，足寒雷电绕飞梁。
入瓶铜鼎春茶白，接竹斋厨午饭香。
从此出山都不弃，满田粳稻插新秧。
游庐山山阳七咏·简寂观
作者：苏辙
朝代：宋

山行但觉鸟声殊，渐近神仙简寂居。
门外长溪凈客足，山腰苦笋助盘蔬。
乔松定有藏丹处，大石仍存拜斗余。
弟子苍髯年八十，养生世世授遗书。
游庐山山阳七咏万杉寺
作者：苏辙
朝代：宋

万木青杉一手栽，满堂白佛九天来。〈仁宗初年，有僧手种万杉，特为建此寺，仍以禁中佛赐之。〉涓涓石溜供厨足，矗矗山屏绕寺开。半榻松阴秋簟冷，一杯香饭午钟催。安眠饱食平生事，不待山僧唤始回。
游庐山山阳七咏其一开先瀑布
作者：苏辙
朝代：宋
体裁：七言律诗

山上流泉自作溪，行逢石缺泻虹霓。定知云外波澜阔，飞到峰前本末齐。入海明河惊照曜，倚天长剑失提携。谁来卧枕莓苔石，一洗尘心万斛泥。
游庐山山阳七咏其七白鹤观
作者：苏辙
朝代：宋
体裁：七言律诗

五老相携欲上天，玄猿白鹤尽疑仙。浮云有意藏山顶，流水无声入稻田。古木微风时起籁，诸峰落日尽生烟。归鞍草草还城市，惭愧幽人正醉眠。
游庐山山阳七咏其三简寂观
作者：苏辙
朝代：宋

山行但觉鸟声殊，渐近神仙简寂居。门外长溪净客足，山腰苦笋助盘蔬。乔松定有藏丹处，大石仍存拜斗余。弟子苍髯年八十，养生世世授遗书。
游庐山山阳七咏其二漱玉亭
作者：苏辙
朝代：宋

山回不见落银潢，余溜喧豗响石塘。目乱珠玑测空谷，足寒雷电绕飞梁。入瓶铜鼎春茶白，接竹斋厨午饭香。从此出山都不弃，满田粳稻插新秧。
游庐山山阳七咏其五万杉寺
作者：苏辙
朝代：宋
体裁：七言律诗

万木青杉一手栽，满堂白佛九天来。涓涓石溜供厨足，矗矗山屏绕寺开。半榻松阴秋簟冷，一杯香饭午钟催。安眠饱食平生事，不待山僧唤始回。
游庐山山阳七咏其六三峡石桥
作者：苏辙
朝代：宋

三峡波涛饱泝沿，过桥雷电记当年。
江声仿佛瞿唐口，石角参差灩澦前。
应有夜猿啼古木，已将秋叶作归船。
老僧未省游巴蜀，松下相逢问信然。
游庐山山阳七咏其四归宗寺
作者：苏辙
朝代：宋
体裁：七言律诗

来听归宗早晚钟，疲劳懒上紫霄峰。墨池漫叠溪中石，白塔微分岭上松。佛宇争推一山甲，僧厨坐待十方供。欲游山北东西寺，岩谷相连更几重。
游庐山山阳七咏漱玉亭
作者：苏辙
朝代：宋

山回不见落银潢，余溜喧豗响石塘。目乱珠玑溅空谷，足寒雷电绕飞梁。入瓶铜鼎春茶白，接竹斋厨午饭香。従此出山都不弃，满田粳稻插新秧。
游景仁东园
作者：苏辙
朝代：宋
体裁：诗

新春甫惊蛰，草木犹未知。
高人静无事，颇怪春来迟。
肩舆出东郊，轻裘试朝曦。
百草招生意，乔松解寒姿。
尺书招友生，冠盖溢通逵。
人生瞬息间，幸此休暇时。
浊酒瀹浮蚁，嘉蔬荐柔荑。
春来莫嫌早，春去恐莫追。
公卿多王事，田野遂我私。
松筠自拥蔽，里巷得游嬉。
邻家并侯伯，朱门掩芳菲。
畦花被锦绣，庭桧森旌旗。
华堂绚金碧，叠观凝烟霏。
仿佛象宫禁，萧条远喧卑。
徐行日一至，何异己有之。
都城闭门早，众客纷将归。
垂杨返照下，归骑红尘飞。
但卜永日欢，未与清夜期。
人散众嚣绝，庭光星斗垂。
安眠万物外，高世良在兹。
游景仁东园
作者：苏辙
朝代：宋

新春甫惊蛰，草木犹未知。高人静无事，颇怪春来迟。肩舆出东郊，轻裘试朝曦。百草招生意，乔松解寒姿。尺书招友生，冠盖溢通逵。人生瞬息间，幸此休暇时。浊酒瀹浮蚁，嘉蔬荐柔荑。春来莫嫌早，春去恐莫追。公卿多王事，田野遂我私。松筠自拥蔽，里巷得游嬉。邻家并侯伯，朱门掩芳菲。畦花被锦绣，庭桧森旌旗。华堂绚金碧，叠观凝烟霏。彷佛象宫禁，萧条远喧卑。徐行日一至，何异己有之。都城闭门早，众客纷将归。垂杨返照下，归骑红尘飞。但卜永日欢，未与清夜期。人散众嚣绝，庭光星斗垂。安眠万物外，高世良在兹。
游景仁东园
作者：苏辙
朝代：宋

新春甫惊蛰，草木犹未知。
高人静无事，颇怪春来迟。
肩舆出东郊，轻裘试朝曦。
百草招生意，乔松解寒姿。
尺书招友生，冠盖溢通逵。
人生瞬息间，幸此休暇时。
浊酒瀹浮蚁，嘉蔬荐柔荑。
春来莫嫌早，春去恐莫追。
公卿多王事，田野遂我私。
松筠自拥蔽，里巷得游嬉。
邻家并侯伯，朱门掩芳菲。
畦花被锦绣，庭桧森旌旗。
华堂绚金碧，迭观凝烟霏。
彷佛象宫禁，萧条远喧卑。
徐行日一至，何异己有之。
都城闭门早，众客纷将归。
垂杨返照下，归骑红尘飞。
但卜永日欢，未与清夜期。
人散众嚣绝，庭光星斗垂。
安眠万物外，高世良在兹。
游景仁东园
作者：苏辙
朝代：宋

新春甫惊蛰，草木犹未知。高人静无事，颇怪春来迟。肩舆出东郊，轻裘试朝曦。百草招生意，乔松解寒姿，尺书招友生，冠盖溢通逵。人生瞬息间，幸此休暇时。浊酒论浮蚁，嘉蔬荐柔荑。春来莫嫌早，春去恐莫追。公卿多王事，田野遂我私。松筠自拥蔽，里巷得游嬉。邻家并侯伯，朱门掩芳菲。畦花被锦绣，庭桧森旌旗。华堂绚金碧，叠观凝烟霏。仿佛象宫禁，萧条远喧卑。徐行日一至，何异已有之。都城闭门早，众客纷将归。垂杨返照下，归骑红尘飞。但卜永日欢，未与清夜期。人散众嚣绝，庭空星斗垂。安眠万物外，高世良在兹。
游泰山四首四禅寺
作者：苏辙
朝代：宋
体裁：古风

山蹊容车箱，深入遂有得。古寺依岩根，连峰转相揖。樵苏草木尽，佛事亦萧瑟。居僧麋鹿人，对客但羞涩。双碑立风雨，八分存法则。云昔义靖师，万里穷西域。《华严》具多纸，归来手亲译。蜕骨俨未移，至今存石室。遗文尽法界，广大包万亿。变化浩难名，丹青画京邑。粲然共一理，眩晃莫能识。末法渐衰微，徒使真人泣。
游泰山四首岳下
作者：苏辙
朝代：宋

东来亦何求，聊欲观海岱。海西上千里，将行勇还退。岱阴即齐疆，南往曾历块。春深草木长，山暖冰雪溃。中巷无居人，南亩释耕耒。车従八方至，尘坌百里内。牛马汗淋漓，绮纨声綷纟蔡。喧阗六师合，汹涌众流汇。无复问谁何，但自舍耽爱。龙鸾画车服，贝玉饰冠佩。骅骝蹴腾骞，幡旆飞暗暧。腥膻及鱼鳖，琐细或蒲菜。游墯愧无赍，技巧穷殊态。纵观？咢未已，精意殚一酹。出门青山屯，绕廊遗迹昧。登封尚坛壝，古观写旗队。戈矛认毫末，舒卷分向背。雍容太平业，磊落丰碑在。往事半蓬蒿，遗氓但悲慨。回瞻最高峰，远谢徂徕对。欲将有限力，一放目所迨。天门四十里，预恐双足废。三宿遂徘徊，归来欲谁怼。前年道轘辕，直上嵩岭背。中休强饮食，莫宿时盥颒。稍知天宇宽，不觉人寰秽。岁时未云久，筋骸老难再。山林无不容，疲薾坐自碍。自知俗缘深，毕老守阛阓。何当御清风，不用车马载。
游泰山四首灵岩寺
作者：苏辙
朝代：宋

青山何重重，行尽土囊底。岩高日气薄，秀色如新洗。入门尘虑虑，盥漱得清泚。高堂见真人，不觉首自稽。祖师古禅伯，荆棘昔亲启。人迹尚萧条，豺狼夜相抵。白鹤导清泉，甘芳胜醇醴。声鸣青龙口，光照白石陛。尚可满畦胜，岂惟濯蔬米。居僧三百人，饮食安四体。一念但清凉，四方尽兄弟。何言庇华屋，食苦当如荠。
游西湖
作者：苏辙
朝代：宋
体裁：七言律诗

闭门不出十年久，湖上重游一梦回。行过闾阎争问讯，忽逢鱼鸟亦惊猜。可怜举目非吾党，谁与开尊共一杯。归去无言掩屏卧，古人时向梦中来。
游金山寄扬州鲜于子骏从事邵光
作者：苏辙
朝代：宋

扬州望金山，隐隐大如幞。朅来长江上，孤高二千尺。僧居厌山小，面面贴苍石。虚楼三百间，正压江潮白。清风敛霁雾，晓日曜金碧。直侵鱼龙居，似得鬼神役。我行有程度，欲去空自惜。风吹渡江水，山僧午方食。波澜洗我心，笋厥饱我腹。平生足游衍，壮观此云极。铁瓮本谁安，海门复谁植。东南递隐见，遥与此山匹。兹游几不遂，深愧幕府客。归时曰已莫，正值江月黑。顾视天水并，坐恐星斗湿。使君何时罢，登览不可失。
游金山寄扬州鲜于子骏从事邵光
作者：苏辙
朝代：宋

扬州望金山，隠隠大如幞。
朅来长江上，孤高二千尺。
僧居厌山小，面面贴苍石。
虚楼三百间，正压江潮白。
清风敛霁雾，晓日曜金碧。
直侵鱼龙居，似得鬼神役。
我行有程度，欲去空自惜。
风吹渡江水，山僧午方食。
波澜洗我心，笋蕨饱我腹。
平生足游衍，壮观此云极。
铁瓮本谁安，海门復谁植。
东南递隠见，遥与此山匹。
兹游几不遂，深愧幕府客。
归时日已莫，正值江月黑。
顾视天水并，坐恐星斗湿。
使君何时罢，登览不可失。
游金山寄扬州鲜于子骏従事邵光
作者：苏辙
朝代：宋
体裁：古风

扬州望金山，隐隐大如幞。朅来长江上，孤高二千尺。僧居厌山小，面面贴苍石。虚楼三百间，正压江潮白。清风敛霁雾，晓日曜金碧。直侵鱼龙居，似得鬼神役。我行有程度，欲去空自惜。风吹渡江水，山僧午方食。波澜洗我心，笋蕨饱我腹。平生足游衍，壮观此云极。铁瓮本谁安，海门复谁植。东南递隐见，遥与此山匹。兹游几不遂，深愧幕府客。归时日已莫，正值江月黑。顾视天水并，坐恐星斗湿。使君何时罢，登览不可失。
游钟山
作者：苏辙
朝代：宋
体裁：古风

江南四月如三伏，北望钟山万松碧。杖藜试上宝公龛，众壑秋声起相袭。青峰回抱石城小，白练前横大江直。石梯南下府城闉，松径东蟠转山谷。乔林无风声如雨，时见游僧石上息。行穷碧涧一庵岩，坐弄清泉八功德。归寻晚饭众山底，困卧定林依石壁。朝游不知涧谷远，莫归但觉穿双屐。老僧一身泉上住，十年扫尽人间迹。客到惟烧柏子香，晨饥坐待山前粥。丈夫济时诚妄语，白首居山本良策。茹蔬饭糗何足道，纯灰洗心聊自涤。失身处世足愆尤，愧尔山僧少忧责。
游锺山
作者：苏辙
朝代：宋

江南四月如三伏，北望锺山万松碧。杖藜试上宝公龛，众壑秋声起相袭。青峰回抱石城小，白练前横大江直。石梯南下府城闉，松径东蟠转山谷。乔林无风声如雨，时见游僧石上息。行穷碧涧一庵岩，坐弄清泉八功德。归寻晚饭众山底，困卧定林依石壁。朝游不知涧谷远，莫归但觉穿双屐。老僧一身泉上住，十年扫尽人间迹。客到惟烧柏子香，晨饥坐待山前粥。丈夫济时诚妄语，白首居山本良策。茹蔬饭糗何足道，纯灰洗心聊自涤。失身处世足愆尤，愧尔山僧少忧责。
湖阴曲
作者：苏辙
朝代：宋

老虎穴中卧，猎夫不敢窥。骅骝服箱骖盗骊，巡城三匝漫不知。帐中昼梦日绕壁，惊起知是黄须儿。马鞭七宝留道左，猛士徘徊不能过。遗矢如冰去已遥，明日神兵下赤霄。荒城至今人不住，孤兔惊走风萧萧。
湖阴曲
作者：苏辙
朝代：宋
体裁：古风

老虎穴中卧，猎夫不敢窥。骅骝服箱骖盗骊，巡城三匝漫不知。帐中昼梦日绕壁，惊起知是黄须儿。马鞭七宝留道左，猛士徘徊不能过。遗矢如冰去已遥，明日神兵下赤霄。荒城至今人不住，狐兔惊走风萧萧。
溯潮二首
作者：苏辙
朝代：宋

潮来海若一长呼，潮去萧条一吸余。初见千艘委泥土，忽浮万斛溯空虚。映山少避曾非久，借势前行却自如。天地尚遭人意料，乘时使气定粗疏。疋练萦回出海门，黄泥先变碧波浑。初来似欲倾沧海，正满真能倒百源。流枿飞腾竟何在，扁舟睥睨久仍存。自惭不作山林计，来往终随万物奔。
溯潮二首
作者：苏辙
朝代：宋

潮来海若一长呼，潮去萧条一吸馀。初见千艘委泥土，忽浮万斛溯空虚。映山少避曾非久，借势前行却自如。天地尚遭人意料，乘时使气定粗疏。疋练萦回出海门，黄泥先变碧波浑。初来似欲倾沧海，正满真能倒百源。流蘖飞腾竟何在，扁舟睥睨久仍存。自惭不作山林计，来往终随万物奔。
溯潮二首·其一
作者：苏辙
朝代：宋

潮来海若一长呼，潮去萧条一吸馀。初见千艘委泥土，忽浮万斛溯空虚。映山少避曾非久，借势前行却自如。天地尚遭人意料，乘时使气定粗疏。
溯潮二首·其二
作者：苏辙
朝代：宋

疋练萦回出海门，黄泥先变碧波浑。初来似欲倾沧海，正满真能倒百源。流蘖飞腾竟何在，扁舟睥睨久仍存。自惭不作山林计，来往终随万物奔。
溽暑
作者：苏辙
朝代：宋
体裁：古风

东风吹鼎方然薪，游鱼出没一世人。随汤上下犹欣欣，不识河汉清凉津。十年我已不出门，可怜尚寄生死滨。老知下种功力新，开花结子当有辰。寒暑一过聊嚬呻，至此有道非有神。
溽暑
作者：苏辙
朝代：宋

东风吹鼎方然薪，游鱼出没一世人。随汤上下犹欣欣，不识河汉清凉津。十年我已不出门，可怜尚寄生死滨。老知不种功力新，开花结子当有辰。寒暑一过聊嚬呻，至此有道非有神。
滕王阁
作者：苏辙
朝代：宋

客从筠溪来，攲仄困一叶。忽逢章贡馀，滉荡天水接。风霜出洲渚，草木见毫末。势奔西山浮，声动古城嶪。楼观却相倚，山川互开阖。心惊鱼龙会，目送凫雁灭。遥瞻客帆久，更悟江流阔。史君东鲁儒，府有徐孺榻。高谈对宾旅，确论精到骨。馀思属湖山，登临寄遗堞。骄王应笑滕，狂客亦怜勃。万钱罄一饭，千金卖丰碣。豪风相凌荡，俳语终仓猝。事往空长江，人来逐飞楫。短篇竟芜陋，绝景费弹压。但当倒罂瓶，一醉付江月。
滕王阁
作者：苏辙
朝代：宋

客从筠溪来，欹仄困一叶。忽逢章贡余，滉荡天水接。风霜出洲渚，草木见毫末。势奔西山浮，声动古城嶪。楼观却相倚，山川互开阖。心惊鱼龙会，目送凫雁灭。遥瞻客帆久，更悟江流阔。史君东鲁儒，府有徐孺榻。高谈对宾旅，确论精到骨。余思属湖山，登临寄遗堞。骄王应笑滕。狂客亦怜勃。万钱罄一饭，千金卖丰碣。豪风相凌荡，俳语终仓猝。事往空长江，人来逐飞楫。短篇竟芜陋，绝景费弹压。但当倒罂瓶，一醉付江月。
滕王阁
作者：苏辙
朝代：宋

客从筠溪来，欹仄困一叶。
忽逢章贡余，滉荡天水接。
风霜出洲渚，草木见毫末。
势奔西山浮，声动古城嶪。
楼观却相倚，山川互开阖。
心惊鱼龙会，目送鳬雁灭。
遥瞻客帆久，更悟江流阔。
史君东鲁儒，府有徐孺榻。
高谈对宾旅，确论精到骨。
余思属湖山，登临寄遗堞。
骄王应笑滕，狂客亦怜勃。
万钱罄一饭，千金卖丰碣。
豪风相凌荡，俳语终仓猝。
事往空长江，人来逐飞楫。
短篇竟芜陋，绝景费弹压。
但当倒罂瓶，一醉付江月。
滕达道龙图挽词二首
作者：苏辙
朝代：宋

南窜逢公弄水亭，北归留我阖闾城。
壮年不见日千里，余论犹惊敌万兵。
简册何人知迼膝，边防触处竦先声。
伤心系舸城东地，目断安知有死生。
滕达道龙图挽词二首
作者：苏辙
朝代：宋

才适邦家用，学非章句儒。遭逢初莫测，流落一长吁。大节轻多难，深言究远图。收功太原守，谈笑视羌胡。南窜逢公弄水亭，北归留我阖闾城。壮年不见日千里，馀论犹惊敌万兵。简册何人知造膝，边防触处竦先声。伤心系舸城东地，目断安知有死生。
滕达道龙图挽词二首·其一
作者：苏辙
朝代：宋
体裁：五言律诗

才适邦家用，学非章句儒。遭逢初莫测，流落一长吁。大节轻多难，深言究远图。收功太原守，谈笑视羌胡。
滕达道龙图挽词二首·其二
作者：苏辙
朝代：宋

南窜逢公弄水亭，北归留我阖闾城。
壮年不见日千里，余论犹惊敌万兵。
简册何人知造膝，边防触处竦先声。
伤心繫舸城东地，目断安知有死生。
滕达道龙图挽词二首·其二
作者：苏辙
朝代：宋

南窜逢公弄水亭，北归留我阖闾城。壮年不见日千里，馀论犹惊敌万兵。简册何人知造膝，边防触处竦先声。伤心系舸城东地，目断安知有死生。
滟滪堆
作者：苏辙
朝代：宋
体裁：古风

江中石屏滟滪堆，鳖灵夏禹不能摧。深根百丈无敢近，落日纷纷凫雁来。何人磊落不畏死，为我赤脚登崔嵬。上有古碑刻奇篆，当使尽读磨苍苔。此碑若见必有怪，恐至绝顶遭风雷。
滟滪堆
作者：苏辙
朝代：宋

江中石屏滟滪堆，鳖灵夏禹不能摧。
深根百丈无敢近，落日纷纷鳬雁来。
何人磊落不畏死，为我赤脚登崔嵬。
上有古碑刻奇篆，当使尽读磨苍苔。
此碑若见必有怪，恐至绝顶遭风雷。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 和顿主簿起见赠二首 其一
作者：苏辙
朝代：宋
体裁：七言律诗

声病消磨只古文，诸儒经术斗纷纭。不知旧学都无用，犹把新书强欲分。老病心情愁见敌，少年词气动干云。搜贤报国吾何敢，欲补空疏但有勤。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 和顿主簿起见赠二首 其二
作者：苏辙
朝代：宋
体裁：七言律诗

一锁楼中暗度秋，微官黾勉未能休。笑谈容我聊纾放，文字凭君便去留。杯酒淋漓已非敌，清诗窈眇更难酬。东归犹得联征骑，同上嵩高望九州。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 将出洛城过广爱寺见三学演师引观杨惠之塑宝山朱瑶画文殊普贤为赋三首 其一
作者：苏辙
朝代：宋
体裁：五言律诗

寺古依乔木，僧闲正莫年。为生何寂寞，爱客尚留连。虚牖罗修竹，空厨响细泉。坐听谈旧事，遍识洛中贤。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 将出洛城过广爱寺见三学演师引观杨惠之塑宝山朱瑶画文殊普贤为赋三首 其三
作者：苏辙
朝代：宋
体裁：五言律诗

壁毁丹青在，移来殿庑深。赋形惊变态，观佛觉无心。旌旆翻空色，笙竽含妙音。风流出吴样，遗法到如今。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 将出洛城过广爱寺见三学演师引观杨惠之塑宝山朱瑶画文殊普贤为赋三首 其二
作者：苏辙
朝代：宋
体裁：五言律诗

虚室无寻丈，青山有百层。回峰看不足，危石恐将崩。听法来天女，依岩老梵僧。须弥传纳芥，观此信还曾。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 将出洛城过广爱寺见三学演师引观杨惠之塑宝山朱瑶画文殊普贤为赋三首 其二
作者：苏辙
朝代：宋

虚室无寻丈，青山有百层。
迴峰看不足，危石恐将崩。
听法来天女，依岩老梵僧。
须弥传纳芥，观此信还曾。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 洛阳试院楼上新晴五绝 其一
作者：苏辙
朝代：宋
体裁：七言绝句

缥缈危谯面面山，朝来云作雨潺潺。忽然风卷归何处，百里阴晴反掌间。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 洛阳试院楼上新晴五绝 其三
作者：苏辙
朝代：宋
体裁：七言绝句

伊阙遥临凤阙前，龙门女几气苍然。唐朝御路依稀在，犹想东巡尘暗天。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 洛阳试院楼上新晴五绝 其二
作者：苏辙
朝代：宋
体裁：七言绝句

嵩少犹藏薄雾中，前山迤逦夕阳红。高楼一闭三十日，遥忆岩头种药翁。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 洛阳试院楼上新晴五绝 其五
作者：苏辙
朝代：宋
体裁：七言绝句

前朝宫阙倚芒山，殿阁层层半岭间。犹恐北来冈阜浅，太行东抱故孱颜。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 洛阳试院楼上新晴五绝 其四
作者：苏辙
朝代：宋
体裁：七言绝句

天坛王屋北侵河，高比嵩丘一倍多。小有清灵今尚在，俗缘深重奈成魔。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 登封道中三绝 其一
作者：苏辙
朝代：宋

飞仙不返周王子，重阜相连少室孙。
夜静笙声兼鹤下，迴看惟有故山存。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 登封道中三绝 缑山祠
作者：苏辙
朝代：宋

飞仙不返周王子，重阜相连少室孙。夜静笙声兼鹤下，回看惟有故山存。青山欲上疑无路，涧道相萦九十盘。东望嵩高分草木，回瞻原隰涌波澜。一径乔林下黄叶，三山翠壁绕禅居。共君将住还归去，欲问安心知已疏。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 登嵩山十首 其一〇
作者：苏辙
朝代：宋

神夫化黄熊，神母化白石。
婴儿剖还父，涕泣何暇恤。
尔来三千岁，往事谁復识。
惟有少姨存，相望居二室。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 登嵩山十首 其三
作者：苏辙
朝代：宋

玉女云为衣，飘摇不须捣。
空传岩下石，夜杵知谁抱。
清泉供澣濯，素月铺缯缟。
人世迫秋寒，处处砧声早。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 登嵩山十首 其九
作者：苏辙
朝代：宋

浮埃古壁上，萧然四真人。
矫如云中鹤，犹若畏四邻。
坐令世俗士，自惭污浊身。
勿谓今所无，嵩少多隠沦。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 登嵩山十首 其四
作者：苏辙
朝代：宋

上山苦饥渴，中道得寒泉。
举瓢石窦响，入口烦痾痊。
洑流去不见，落涧声锵然。
莫归復相值，相从下平川。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 登嵩山十首 其四 醒心泉
作者：苏辙
朝代：宋
体裁：古风

上山苦饥渴，中道得寒泉。举瓢石窦响，入口烦痾痊。洑流去不见，落涧声锵然。莫归复相值，相从下平川。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首 登嵩山十首 石径
作者：苏辙
朝代：宋

苍壁上参天，微径随流水。聱牙石齿乱，纷薄黄叶委。牵攀不得上，颠仆几将止。勉强终此行，更老知难至。岩窦有虚明，昽昽发晴晓。真人无俦匹，窗下晨妆早。门开秋雨入，室静长风扫。绝迹杳难寻，朱颜未尝老。玉女云为衣，飘摇不须捣。空传岩下石，夜杵知谁抱。清泉供浣濯，素月铺缯缟。人世迫秋寒，处处砧声早。上山苦饥渴，中道得寒泉。举瓢石窦响，入口烦痾痊。洑流去不见，落涧声锵然。莫归复相值，相从下平川。重重山前峰，上上终非顶。行登众岭彻，始得山门迥。高风惨多寒，落日侧先暝。却视向所经，眇如在深井。登封事已遥，大碑摧风雨。灵坛久销秃，古木中梁柱。峰峦至此尽，苍石无寸土。俯视万仞高，悲辛但狂顾。飞桥走岩居，茅屋今已破。何年避世僧，此地常独卧。秋风高鸟入，夜月寒猿过。自非心已灰，静极生悲惰。肃肃避暑宫，石殿秋日冷。凛然中庭柏，气压千夫整。风声答万壑，云色通诸岭。材大难为工，甘与蓬蒿屏。浮埃古壁上，萧然四真人。矫如云中鹤，犹若畏四邻。坐令世俗士，自惭污浊身。勿谓今所无，嵩少多隐沦。神夫化黄熊，神母化白石。婴儿剖还父，涕泣何暇恤。尔来三千岁，往事谁复识。惟有少姨存，相望居二室。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·和顿主簿起见赠二首
作者：苏辙
朝代：宋

声病消磨只古文，诸儒经术斗纷纭。不知旧学都无用，犹把新书强欲分。老病心情愁见敌，少年词气动干云。搜贤报国吾何敢，欲补空疏但有勤。一锁楼中暗度秋，微官黾勉未能休。笑谈容我聊纾放，文字凭君便去留。杯酒淋漓已非敌，清诗窈眇更难酬。东归犹得联征骑，同上嵩高望九州。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·将出洛城过广爱寺见三学演师引观杨惠之塑宝山朱瑶画文殊普贤为赋三首
作者：苏辙
朝代：宋

寺古依乔木，僧闲正莫年。为生何寂寞，爱客尚留连。虚牖罗修竹，空厨响细泉。坐听谈旧事，遍识洛中贤。虚室无寻丈，青山有百层。回峰看不足，危石恐将崩。听法来天女，依岩老梵僧。须弥传纳芥，观此信还曾。壁毁丹青在，移来殿庑深。赋形惊变态，观佛觉无心。旌旆翻空色，笙竽含妙音。风流出吴样，遗法到如今。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·洛阳试院楼上新晴五绝
作者：苏辙
朝代：宋

缥缈危谯面面山，朝来云作雨潺潺。忽然风卷归何处，百里阴晴反掌间。嵩少犹藏薄雾中，前山迤逦夕阳红。高楼一闭三十日，遥忆岩头种药翁。伊阙遥临凤阙前，龙门女几气苍然。唐朝御路依稀在，犹想东巡尘暗天。天坛王屋北侵河，高比嵩丘一倍多。小有清灵今尚在，俗缘深重奈成魔。前朝宫阙倚芒山，殿阁层层半岭间。犹恐北来冈阜浅，太行东抱故孱颜。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·许州留别顿主簿
作者：苏辙
朝代：宋

洛寺相从不出门，绕城空复记名园。程文堆案晨兴早，竹簟连床夜雨喧。归路逢僧暂容与，登山无力强扳援。遥知别后都如梦，赖有君诗一一存。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·许州留别顿主簿
作者：苏辙
朝代：宋

洛寺相从不出门，绕城空復记名园。
程文堆案晨兴早，竹簟连床夜雨喧。
归路逢僧暂容与，登山无力强扳援。
遥知别后都如梦，頼有君诗一一存。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·过登封阎氏园
作者：苏辙
朝代：宋

秋暑尚烦襟，林泉净客心。菊残知节过，荷尽觉池深。疏柳摇山色，青苔遍竹阴。犹嫌近官道，轣辘听车音。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·过登封阎氏园
作者：苏辙
朝代：宋

秋暑尚烦襟，林泉凈客心。
菊残知节过，荷尽觉池深。
疏柳摇山色，青苔遍竹阴。
犹嫌近官道，轣辘听车音。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·过韩许州石淙庄
作者：苏辙
朝代：宋

飞泉来无穷，发自嵩岭背。
奔驰两山间，偶与乱石会。
倾流势摧毁，泥土久崩溃。
坚姿未消释，巀嶭俨相对。
居然受喷泼，雷转诸壑内。
初喧堕深谷，稍放脱重隘。
跳沫溅霏微，余澜汹澎湃。
宸游昔事远，绝壁遗刻在。
人迹久寂寥，物理系兴废。
相君厌纷华，筑室俯湍濑。
濯缨离尘垢，洗耳听天籁。
将追赤松游，自置青云外。
道人亦何者，预此事归计。
犹恐山未深，更种万株桧。
熙宁壬子八月于洛阳妙觉寺考试举人及还道出嵩少之间至许昌共得大小诗二十六首·过韩许州石淙庄
作者：苏辙
朝代：宋

飞泉来无穷，发自嵩岭背。奔驰两山间，偶与乱石会。倾流势摧毁，泥土久崩溃。坚姿未消释，巀嶭俨相对。居然受喷泼，雷转诸壑内。初喧堕深谷，稍放脱重隘。跳沫溅霏微，馀澜汹澎湃。宸游昔事远，绝壁遗刻在。人迹久寂寥，物理系兴废。相君厌纷华，筑室俯湍濑。濯缨离尘垢，洗耳听天籁。将追赤松游，自置青云外。道人亦何者，预此事归计。犹恐山未深，更种万株桧。
燕贡士
作者：苏辙
朝代：宋

泮水生芹藻，干旄在浚城。桑鸮同变响，苹鹿共和鸣。秋晚槐先堕，霜多桂向荣。清尊助劝驾，急管发欢声。勇锐青衿士，淹通白发生。芬芳杂兰菊，变化等鹍鲸。去日衣冠盛，归时里巷惊。坐中词赋客，愧尔一经明。
燕贡士
作者：苏辙
朝代：宋

泮水生芹藻，干旄在浚城。
桑鸮同变响，苹鹿共和鸣。
秋晚槐先堕，霜多桂向荣。
清尊助劝驾，急管发欢声。
勇锐青衿士，淹通白髮生。
芬芳杂兰菊，变化等鵾鲸。
去日衣冠盛，归时里巷惊。
坐中词赋客，愧尔一经明。
王仲仪尚书挽词
作者：苏辙
朝代：宋
体裁：七言律诗

谢公德业久弥新，幼度英奇也绝伦。父子俱贤真不朽，功名自致岂相因。边兵屡动思良将，廷论萧条忆诤臣。青史世家它日事，新阡宿草倍沾巾。
王公生日
作者：苏辙
朝代：宋

纯阴十月晚，劲气肃羣骄。
惟有乔松在，长看积雪消。
生贤禀真性，特立冠当朝。
早岁初成赋，羣雄已失标。
治才精破竹，廷论壮生飙。
博士皆推贾，宣皇重试萧。
周旋穷政体，出入解心焦。
九列高称冠，三台岂足超。
论功归颍霸，举相待虞姚。
骥骋经新卧，弓强发久弨。
百年时节在，四海众心翘。
当见飞中使，赍金赐此朝。
王公生日
作者：苏辙
朝代：宋

纯阴十月晚，劲气肃群骄。惟有乔松在，长看积雪消。生贤禀真性，特立冠当朝。早岁初成赋，群雄已失标。治才精破竹，廷论壮生飙。博士皆推贾，宣皇重试萧。周旋穷政体，出入解心焦。九列高称冠，三台岂足超。论功归颍霸，举相待虞姚。骥骋经新卧，弓强发久弨。百年时节在，四海众心翘。当见飞中使，赍金赐此朝。
王君贶宣徽挽词三首
作者：苏辙
朝代：宋

妙年收贾傅，白首贵王阳。志气文章在，功名岁月长。遗孙依旧德，故吏满诸方。河朔三持节，斯民定不忘。谪堕神仙侣，飞翔鸾凤姿。旧逢黄石老，阴许赤松期。历历僧伽记，申申邓傅词。翻然归海峤，无复世人知。从军在河上，仗钺喜公来。幕府方闲暇，歌钟得纵陪。它年老宾佐，过国泣楼台。犹有坟碑在，仍令故客开。
王君贶宣徽挽词三首
作者：苏辙
朝代：宋

妙年收贾傅，白首贵王阳。志气文章在，功名岁月长。遗孙依旧德，故吏满诸方。河朔三持节，斯民定不忘。谪堕神仙侣，飞翔鸾凤姿，旧逢黄石老，阴许赤松期。历历僧伽记，申申邓傅词。翻然归海峤，无复世人知。〈公少年过泗州，于僧伽塔中见一老僧，谓公归视祖墓，有白兔者，君当第一人及第，已而果然。既登科，见张邓公，为公言：“吾为射洪令，尉捕得一人，疑其行劫，吾觉其非是，释之，问其所従来，则山中隐者也。以药遗我曰：‘服紫药可以终天年而无病。’且约我贵极人臣。今子方且贵，慎毋笞辱道人。”公终身用其言。辙佐公于大名，亲见公言之。〉従军在河上，仗钺喜公来。幕府方闲暇，歌钟得纵陪。它年老宾佐，过国泣楼台。犹有坟碑在，仍令故客开。〈今枢密安公厚卿，昔与辙同在幕府，公家方求厚卿作墓碑。〉
王君贶宣徽挽词三首·其一
作者：苏辙
朝代：宋
体裁：五言律诗

妙年收贾傅，白首贵王阳。志气文章在，功名岁月长。遗孙依旧德，故吏满诸方。河朔三持节，斯民定不忘。
王君贶宣徽挽词三首·其三
作者：苏辙
朝代：宋
体裁：五言律诗

从军在河上，仗钺喜公来。幕府方闲暇，歌钟得纵陪。它年老宾佐，过国泣楼台。犹有坟碑在，仍令故客开。
王君贶宣徽挽词三首·其二
作者：苏辙
朝代：宋

谪堕神仙侣，飞翔鸾凤姿。旧逢黄石老，阴许赤松期。历历僧伽记，申申邓傅词。翻然归海峤，无复世人知。
王君贶宣徽挽词三首·其二
作者：苏辙
朝代：宋

谪堕神仙侣，飞翔鸾凤姿。
旧逢黄石老，阴许赤松期。
历历僧伽记，申申邓傅词。
翻然归海峤，无復世人知。
王君贶生日
作者：苏辙
朝代：宋

纯阴十月晚，劲气肃群骄。惟有乔松在，长看积雪消。生贤禀真性，特立冠当朝。早岁初成赋，群雄已失标。治才精破竹，廷论壮生飚。博士皆推贾，宣皇重试萧。周旋穷政体，出入解心焦。九列高称冠，三台岂足超。论功归颍霸，举相待虞姚。骥骋经新卧，弓强发久鞦。百年时节在，四海众心翘。当见飞中使，赍金赐此朝。
王子立与迟等游陈家园桥败几不成行晚自酒务往见之明日雨作偶尔成咏
作者：苏辙
朝代：宋

桃李城东近不遥，偶闻花发喜相邀。断桥似欲妨佳思，好雨犹能借此朝。随分开樽依绿草，偶然信马及余瓢。重来莫道无闲暇，紫燕黄鹂日渐娇。
王子立与迟等游陈家园桥败几不成行晚自酒务往见之明日雨作偶尔成咏
作者：苏辙
朝代：宋

桃李城东近不遥，偶闻花发喜相邀。断桥似欲妨佳思，好雨犹能借此朝。随分开樽依绿草，偶然信马及馀瓢。重来莫道无闲暇，紫燕黄鹂日渐娇。
王子难龙图挽词
作者：苏辙
朝代：宋

帝子乘鸾已列仙，遗芳留得众孙贤。俊科蚤与寒儒竞，禁从终偿白发年。辇路联镳惊往事，圃田回首泣新阡。旧闻推历知天命，看熟黄粱定洒然。
王子难龙图挽词
作者：苏辙
朝代：宋

帝子乘鸾已列仙，遗芳留得众孙贤。
俊科蚤与寒儒竞，禁从终偿白髮年。
辇路联镳惊往事，圃田回首泣新阡。
旧闻推历知天命，看熟黄粱定洒然。
王子难龙图挽词
作者：苏辙
朝代：宋

帝子乘鸾已列仙，遗芳留得众孙贤。俊科蚤与寒儒竞，禁従终偿白发年。辇路联镳惊往事，圃田回首泣新阡。旧闻推历知天命，看熟黄粱定洒然。
王度支陶挽词二首
作者：苏辙
朝代：宋

风迹殊不昧，声名岂偶然。
长途催騄骥，爽气激鹰鹯。
薏苡成遗恨，松愀卜远年。
凄凉故吏尽，谁泣鬣封前。
京尘昔倾盖，江国见佳城。
零落旧冠剑，艰难孝弟兄。
存亡看世俗，意气忆平生。
晓铎知人恨，幽音亦未平。
王度支陶挽词二首
作者：苏辙
朝代：宋

风迹殊不昧，声名岂偶然。长途催騄骥，爽气激鹰鹯。薏苡成遗恨，松楸卜远年。凄凉故吏尽，谁泣鬣封前。京尘昔倾盖，江国见佳城。零落旧冠剑，艰难孝弟兄。存亡看世俗，意气忆平生。晓铎知人恨，幽音亦未平。
王度支陶挽词二首·其一
作者：苏辙
朝代：宋

风蹟殊不昧，声名岂偶然。
长途催騄骥，爽气激鹰鹯。
薏苡成遗恨，松楸卜远年。
凄凉故吏尽，谁泣鬣封前。
王度支陶挽词二首·其一
作者：苏辙
朝代：宋

风迹殊不昧，声名岂偶然。长途催騄骥，爽气激鹰鹯。薏苡成遗恨，松楸卜远年。凄凉故吏尽，谁泣鬣封前。
王度支陶挽词二首其
作者：苏辙
朝代：宋
体裁：五言律诗

京尘昔倾盖，江国见佳城。零落旧冠剑，艰难孝弟兄。存亡看世俗，意气忆平生。晓铎知人恨，幽音亦未平。
王维吴道子画
作者：苏辙
朝代：宋

吾观天地间，万事同一理。扁也工斫轮，乃知读文字。我非画中师，偶亦识画旨。勇怯不必同，要以各善耳。壮马脱衔放平陆，步骤风雨百夫靡。美人婉娩守闲独，不出庭户修容止。女能嫣然笑倾国，马能一踧致千里。优柔自好勇自强，各自胜绝无彼此。谁言王摩诘，乃过吴道子。试谓道子来置女，所挟従软美。道子掉头不肯应，刚杰我已足。自恃雄奔不失驰，精妙实无比。老僧寂灭生虚微，侍女闲洁非复婢。丁宁勿相违，幸使二子齿。二子遗迹今岂多，岐阳可贵能独备。但使古壁常坚完，尘土虽积光艳长不毁。
王诜都尉宝绘堂词
作者：苏辙
朝代：宋

侯家玉食绣罗裳，弹丝吹竹喧洞房。哀歌妙舞奉清觞，白日一醉万事忘。百年将种存慨慷，西取庸蜀践戎羌。战袍赐锦盘雕章，宝刀玉玦余风霜。天孙渡河夜未央，功臣子孙白且长。朱门甲第临康庄，生长介胄羞膏粱。四方宾客坐华堂，何用为乐非笙簧。锦囊犀轴堆象床，竿叉连幅翻云光。手披横素风飞扬，长林巨石插雕梁。清江白浪吹粉墙，异花没骨朝露香。〈徐熙画花，落笔纵横。其子嗣，以五色染就，不见笔迹，谓之没骨。蜀赵昌盖用此法耳。〉挚禽猛兽舌腭张，腾踏褭联骕骦。喷振风雨驰平冈，前数顾陆后吴王。老成虽丧存典常，坐客不识视茫洋。骐驎飞烟郁芬芳，卷舒终日未用忙。游意淡泊心清凉，属目俊丽神激昂。君不见伯孙孟孙俱猖狂，干时与事神弗臧。
王诜都尉宝绘堂词
作者：苏辙
朝代：宋

侯家玉食绣罗裳，弹丝吹竹喧洞房。哀歌妙舞奉清觞，白日一醉万事忘。百年将种存慨慷，西取庸蜀践戎羌。战袍赐锦盘雕章，宝刀玉玦馀风霜。天孙渡河夜未央，功臣子孙白且长。朱门甲第临康庄，生长介胄羞膏粱。四方宾客坐华堂，何用为乐非笙簧。锦囊犀轴堆象床，竿叉连幅翻云光。手披横素风飞扬，长林巨石插雕梁。清江白浪吹粉墙，异花没骨朝露香。挚禽猛兽舌腭张，腾踏騕袅联骕骦。喷振风雨驰平冈，前数顾陆后吴王。老成虽丧存典常，坐客不识视茫洋。骐驎飞烟郁芬芳，卷舒终日未用忙。游意淡泊心清凉，属目俊丽神激昂。君不见伯孙孟孙俱猖狂，干时与事神弗臧。
王诜都尉宝绘堂词
作者：苏辙
朝代：宋

侯家玉食绣罗裳，弹丝吹竹喧洞房。
哀歌妙舞奉清觞，白日一醉万事忘。
百年将种存慨慷，西取庸蜀践戎羌。
战袍赐锦盘鵰章，宝刀玉玦余风霜。
天孙渡河夜未央，功臣子孙白且长。
朱门甲第临康庄，生长介胄羞膏粱。
四方宾客坐华堂，何用为乐非笙簧。
锦囊犀轴堆象床，竿叉连幅翻云光。
手披横素风飞扬，长林巨石插雕梁。
清江白浪吹粉墙，异花没骨朝露香。
挚禽猛兽舌腭张，腾踏騕褭联骕骦。
喷振风雨驰平冈，前数顾陆后吴王。
老成虽丧存典常，坐客不识视茫洋。
骐驎飞烟郁芬芳，卷舒终日未用忙。
游意淡泊心清凉，属目俊丽神激昂。
君不见伯孙孟孙俱猖狂，干时与事神弗臧。
生日
作者：苏辙
朝代：宋

扶杖今年见国人，悬弧早岁忆兹晨。
佛身三世归依地，邻寺百僧清净因。
蘧子知非惭已晚，白公起定惜余春。
舞雩一濯平湖水，乡党惊呼白发新。
生日
作者：苏辙
朝代：宋

扶杖今年见国人，悬弧早岁忆兹晨。佛身三世归依地，邻寺百僧清净因。蘧子知非惭已晚，白公起定惜馀春。舞雩一濯平湖水，乡党惊呼白发新。
生日
作者：苏辙
朝代：宋

扶杖今年见国人，悬弧早岁忆兹晨。
佛身三世归依地，邻寺百僧清凈因。
蘧子知非惭已晚，白公起定惜余春。
舞雩一濯平湖水，乡党惊呼白髮新。
用林侄韵赋雪
作者：苏辙
朝代：宋

密雪来何晚，穷冬候欲差。投空落细米，布地净平沙。缭绕飞相著，重仍积暗加。雨微花破碎，风细脚倾斜。次第来如掺，冥濛堕不哗。燖鹅吹劲鞴，秀苇拂轻耞。画字飘还没，团毬暖旋窊。出盐东海若，鍊石古皇娲。翻簸腾归骑，纷飘集晚鸦。庭梅辨红萼，垄麦覆黄芽。拨砌求新药，寻踪射伏䴥。埋楼平尽脊，集树短留槎。乱下曾何择，平铺欲尽遮。欺贫寒入褐，恼客重添车。积素聊成烛，烹甘强试茶。病僧添晓钵，老令放晨衙。融液曾何有，鲜明竟不奢。积多还避井，化早发从畬。溜滴檐垂箸，行观径转蛇。谁能相就醉，都市酒容赊。
用林侄韵赋雪
作者：苏辙
朝代：宋
体裁：五言排律

密雪来何晚，穷冬候欲差。投空落细米，布地净平沙。缭绕飞相著，重仍积暗加。雨微花破碎，风细脚倾斜。次第来如掺，冥濛堕不哗。燖鹅吹劲鞴，秀苇拂轻耞。画字飘还没，团毬暖旋窊。出盐东海若，鍊石古皇娲。翻簸腾归骑，纷飘集晚鸦。庭梅辨红萼，垄麦覆黄芽。拨砌求新药，寻踪射伏麚。埋楼平尽脊，集树短留槎。乱下曾何择，平铺欲尽遮。欺贫寒入褐，恼客重添车。积素聊成烛，烹甘强试茶。病僧添晓钵，老令放晨衙。融液曾何有，鲜明竟不奢。积多还避井，化早发从畬。溜滴檐垂箸，行观径转蛇。谁能相就醉，都市酒容赊。
用林侄韵赋雪
作者：苏辙
朝代：宋

密雪来何晚，穷冬候欲差。投空落细米，布地净平沙。缭绕飞相著，重仍积暗加。雨微花破碎，风细脚倾斜。次第来如掺，冥濛堕不讹。燅鹅吹劲鞴，秀苇拂轻耞。画字飘还没，团球暖旋窊。出盐东海若，链石古皇娲。翻簸腾归骑，纷飘集晚鸦。庭梅辨红萼，垅麦覆黄芽。拨砌求新药，寻踪射伏？。埋楼平尽脊，集树短留槎。乱下曾何择，平铺欲尽遮。欺贫寒入褐，恼客重添车。积素聊成烛，烹甘强试茶。病僧添晓钵，老令放晨衙。融液曾何有，鲜明竟不奢。积多还避并，化早发従畲。溜滴檐垂箸，行观迳转虵。谁能相就醉，都市酒容赊。
用林侄韵赋雪
作者：苏辙
朝代：宋

密雪来何晚，穷冬候欲差。
投空落细米，布地凈平沙。
缭绕飞相着，重仍积暗加。
雨微花破碎，风细脚倾斜。
次第来如掺，冥蒙堕不哗。
燖鹅吹劲鞴，秀苇拂轻泪。
画字飘还没，团毬暖旋窊。
出盐东海若，炼石古皇娲。
翻簸腾归骑，纷飘集晚鸦。
庭梅辨红萼，壠麦覆黄芽。
拨砌求新药，寻踪射伏䴥。
埋楼平尽脊，集树短留槎。
乱下曾何择，平铺欲尽遮。
欺贫寒入褐，恼客重添车。
积素聊成烛，烹甘强试茶。
病僧添晓钵，老令放晨衙。
融液曾何有，鲜明竟不奢。
积多还避井，化早发从畬。
溜滴檐垂箸，行观径转蛇。
谁能相就醉，都市酒容赊。
甲子日雨
作者：苏辙
朝代：宋

一冬无雪麦方病，细雨迎春岁有望。愁见积阴连甲子，复令父老念耕桑。瘦田未足终年计，浊酒谁供清旦尝。赖有真人不饥渴，闭门却扫但焚香。
甲子日雨
作者：苏辙
朝代：宋

一冬无雪麦方病，细雨迎春岁有望。
愁见积阴连甲子，復令父老念耕桑。
瘦田未足终年计，浊酒谁供清旦尝。
頼有真人不饥渴，闭门却扫但焚香。
画嘆
作者：苏辙
朝代：宋
体裁：七言绝句

武燕未远嗟谁识，赵董纷纷枉得名。已矣孙陈旧人物，至今但数汉公卿。
画学董生画山水屏风
作者：苏辙
朝代：宋

承平百事足，鸿都无不有。策牍试篆隶，丹青写飞走。纷然四方集，狐兔卒林薮。何人知有益，长啸呼鹰狗。奔逃走城邑，惊顾念糊口。素屏开白云，称我茅檐陋。濡毫愿挥酒，峰峦映岩窦。巨石连地轴，飞布泻天漏。萦山一径通，过水微桥构。山家烟火然，远寺晨钟叩。僧从何方来，行速午斋後。有客呼渡船，隔水惟病叟。听然发一笑，此处定真否。人生初偶然，与此谁夭寿。厄穷妄自怜，一醉辄日富。客至亦茫然，边我沽斗酒。
画学董生画山水屏风
作者：苏辙
朝代：宋
体裁：古风

承平百事足，鸿都无不有。策牍试篆隶，丹青写飞走。纷然四方集，狐兔萃林薮。何人知有益，长啸呼鹰狗。奔逃走城邑，惊顾念糊口。素屏开白云，称我茅檐陋。濡毫愿挥洒，峰峦映岩窦。巨石连地轴，飞布泻天漏。萦山一径通，过水微桥构。山家烟火然，远寺晨钟叩。僧从何方来，行速午斋后。有客呼渡船，隔水惟病叟。听然发一笑，此处定真否。人生初偶然，与此谁夭寿。厄穷妄自怜，一醉辄日富。客至亦茫然，邀我沽斗酒。
画文殊普贤
作者：苏辙
朝代：宋

谁人画此二菩萨，趺坐花心乘象狻。弟子先后执盂缶，老僧槎牙森比肩。出林修道几世劫，颜貌伟丽如开莲。重崖宛转带林树，野水荒荡浮云天。峨眉高处不可上，下有绝涧锢九泉。朝阳未出白雾起，有光升天如月圆。灵仙居中粗可识，有类白兔依清躔。游人礼拜千万万，迤逦渐远如飞烟。五台不到想亦尔，今之画图谁所传。吾兄子瞻苦好异，败缯破纸收明鲜。自従西行止得此，试与记录代一观。
画文殊普贤
作者：苏辙
朝代：宋
体裁：古风

谁人画此二菩萨，趺坐花心乘象狻。弟子先后执盂缶，老僧槎牙森比肩。山林修道几世劫，颜貌伟丽如开莲。重崖宛转带林树，野水荒荡浮云天。峨眉高处不可上，下有绝涧锢九泉。朝阳未出白雾起，有光升天如月圆。灵仙居中粗可识，有类白兔依清躔。游人礼拜千万万，迤逦渐远如飞烟。五台不到想亦尔，今之画图谁所传。吾兄子瞻苦好异，败缯破纸收明鲜。自从西行止得此，试与记录代一观。
画枕屏
作者：苏辙
朝代：宋

绳床竹簟曲屏风，野水遥山雾雨濛。长有滩头钓鱼叟，伴人闲卧寂寥中。
画枕屏
作者：苏辙
朝代：宋

绳床竹簟曲屏风，野水遥山雾雨蒙。
长有滩头钓鱼叟，伴人闲卧寂寥中。
留守与宾客会开元龙兴寺观灯余有故不预中夜登南城
作者：苏辙
朝代：宋
体裁：七言律诗

灯引双旌万点红，倾城车马在城东。使君行乐人人共，倦客安眠夜夜同。梦想笑谈倾满坐，卧闻歌筦逐春风。三更试上南楼看，无限繁星十里中。
留滞高安四年有余忽得信闻当除官真扬间偶成小诗书于屋壁
作者：苏辙
朝代：宋

数间茅屋久蹉跎，四见秋风入薜萝。
北棹偶然追雁羽，南公谁復伴渔蓑。
三年贾傅惊吾老，九岁刘郎愧尔多。
此去仍家江海上，不妨一叶弄清波。
留滞高安四年有馀忽得信闻当除官真扬间偶成小诗书于屋壁
作者：苏辙
朝代：宋

数间茅屋久蹉跎，四见秋风入薜萝。北棹偶然追雁羽，南公谁复伴渔蓑。三年贾傅惊吾老，九岁刘郎愧尔多。此去仍家江海上，不妨一叶弄清波。
留题仙都观
作者：苏辙
朝代：宋

道士白发尊，面黑岚气染。自言王方平，学道古有验。道成白昼飞，人世不留窆。后有阴长生，此地亦所占。并骑双翔龙，霞绶紫云襜。扬扬玉堂上，与世作丰歉。
留题仙都观
作者：苏辙
朝代：宋

道士白发尊，面黑岚气染。自言王方平，学道古有验。道成白昼飞，人世不留窆。後有阴长生，此地亦所占。并骑双翔龙，霞绶紫云襜。扬扬玉堂上，与世作丰歉。
留题仙都观
作者：苏辙
朝代：宋

道士白髮尊，面黑岚气染。
自言王方平，学道古有验。
道成白昼飞，人世不留窆。
后有阴长生，此地亦所占。
并骑双翔龙，霞绶紫云襜。
扬扬玉堂上，与世作丰歉。
留题石经院三首
作者：苏辙
朝代：宋

岧峣山上寺，近在古城中。苦恨河流远，长教眼力穷。盘曲山前路，流年向此消。兴亡须一吊，范叟卧山腰。孤绝山南寺，僧居无限清。不知行道处，空听暮钟声。
留题石经院三首
作者：苏辙
朝代：宋

迢嶢山上寺，近在古城中。
苦恨河流远，长教眼力穷。
留题石经院三首·其一
作者：苏辙
朝代：宋
体裁：五言绝句

岧峣山上寺，近在古城中。苦恨河流远，长教眼力穷。
留题石经院三首·其三
作者：苏辙
朝代：宋
体裁：五言绝句

孤绝山南寺，僧居无限清。不知行道处，空听暮钟声。
留题石经院三首·其二
作者：苏辙
朝代：宋

盘曲山前路，流年向此消。兴亡须一吊，范叟卧山腰。
留题石经院三首·其二
作者：苏辙
朝代：宋

盘曲山前路，流年向此消。
兴亡须一弔，范叟卧山腰。
病中贾大夫相访因游中宫僧舍二首
作者：苏辙
朝代：宋

江城寒气入肌肤，得告归来强自扶。五马独能寻杜老，一床深愧致文殊。体虚正觉身如幻，谈剧能令病自无。明日出门还扰扰，年来真畏酒家垆。东邻修竹野僧家，乱柳枯桑一径斜。逐客惯曾迂短策，使君何事驻高牙。萧条已似连村坞，邂逅应容设晚茶。惭愧病夫无气力，隔墙空听吏兵哗。
病中贾大夫相访因游中宫僧舍二首·其一
作者：苏辙
朝代：宋
体裁：七言律诗

江城寒气入肌肤，得告归来强自扶。五马独能寻杜老，一床深愧致文殊。体虚正觉身如幻，谈剧能令病自无。明日出门还扰扰，年来真畏酒家垆。
病中贾大夫相访因游中宫僧舍二首·其二
作者：苏辙
朝代：宋
体裁：七言律诗

东邻修竹野僧家，乱柳枯桑一径斜。逐客惯曾迂短策，使君何事驻高牙。萧条已似连村坞，邂逅应容设晚茶。惭愧病夫无气力，隔墙空听吏兵哗。
病中郭尉见访
作者：苏辙
朝代：宋
体裁：七言律诗

偶成三日寒兼热，知是多闻力未全。却问药王求妙剂，惭非摩诘已虚圆。劳公强说修行渐，顾我方为病垢缠。应是床头有新酒，欲邀佳客故留连。
病后
作者：苏辙
朝代：宋

一经寒热攻骸骨，正似兵戈过室庐。
柱木支撑终未稳，筋皮收拾久犹疏。
芭蕉张王要须朽，云气浮游毕竟虚。
頼有衣中珠尚在，病中点检亦如如。
病后白发
作者：苏辙
朝代：宋

枯木自少叶，不堪经晓霜。病添衰发白，梳落细丝长。筋力从凋朽，肝心罢激昂。势如秋后雨，一度一凄凉。
病后白发
作者：苏辙
朝代：宋

枯木自少叶，不堪经晓霜。
病添衰发白，梳落细丝长。
筋力従凋朽，肝心罢激昂。
势如秋后雨，一度一凄凉。
病后白髮
作者：苏辙
朝代：宋

枯木自少叶，不堪经晓霜。
病添衰髮白，梳落细丝长。
筋力从凋朽，肝心罢激昂。
势如秋后雨，一度一凄凉。
病後
作者：苏辙
朝代：宋
体裁：七言律诗

一经寒热攻骸骨，正似兵戈过室庐。柱木支撑终未稳，筋皮收拾久犹疏。芭蕉张王要须朽，云气浮游毕竟虚。赖有衣中珠尚在，病中点检亦如如。
病後白发
作者：苏辙
朝代：宋

枯木自少叶，不堪经晓霜。病添衰发白，梳落细丝长。筋力从凋朽，肝心罢激昂。势如秋後雨，一度一凄凉。
病愈二首
作者：苏辙
朝代：宋

学道虽云久，沉奇竟未除。炎烝度三伏，晻暧觉中虚。嘉谷不自长，荒榛终费锄。何辞用兰石，梨枣得扶疏。
病愈二首
作者：苏辙
朝代：宋

学道虽云久，沉疴竟未除。炎烝度三伏，晻暧觉中虚。嘉谷不自长，荒榛终费锄。何辞用兰石，梨枣得扶疏。病退日身轻，身轻心转清。山空流水上，海静寸灯明。朝市谁留住，林泉自不行。筠溪惭丐士，流荡过平生。
病愈二首
作者：苏辙
朝代：宋

病退日身轻，身轻心转清。
山空流水上，海静寸灯明。
朝市谁留住，林泉自不得。
筠溪惭丐士，流荡过平生。
病愈二首·其一
作者：苏辙
朝代：宋
体裁：五言律诗

学道虽云久，沉疴竟未除。炎烝度三伏，晻暧觉中虚。嘉谷不自长，荒榛终费锄。何辞用兰石，梨枣得扶疏。
病愈二首·其二
作者：苏辙
朝代：宋
体裁：五言律诗

病退日身轻，身轻心转清。山空流水上，海静寸灯明。朝市谁留住，林泉自不行。筠溪惭丐士，流荡过平生。
病退
作者：苏辙
朝代：宋
体裁：七言律诗

冷枕单衣小竹床，卧闻秋雨滴心凉。此间本净何须洗，是病皆空岂有方。示疾维摩元自在，放身南岳离思量。病根欲去真元在，中夜梦游何有乡。
病退
作者：苏辙
朝代：宋

冷枕单衣小竹床，卧闻秋雨滴心凉。
此间本凈何须洗，是病皆空岂有方。
示疾维摩元自在，放身南岳离思量。
病根欲去真元在，中夜梦游何有乡。
癸丑二月重到汝阴寄子瞻二首
作者：苏辙
朝代：宋

忆赴钱塘九月秋，同来颍尾一扁舟。退居尚有三师在，好事须为十日留。倾泻向人怀抱尽，忠诚为国始终忧。重来东阁皆尘土，泪滴春风自不收。百顷西湖十里源，近依城郭带川原。古台駊騀先临水，野寺参差半掩门。远泛便成终日醉，幽寻不尽数家园。钱塘未到能先说，更着青山两岸屯。
癸丑二月重到汝阴寄子瞻二首·其一
作者：苏辙
朝代：宋
体裁：七言律诗

忆赴钱塘九月秋，同来颍尾一扁舟。退居尚有三师在，好事须为十日留。倾泻向人怀抱尽，忠诚为国始终忧。重来东阁皆尘土，泪滴春风自不收。
癸丑二月重到汝阴寄子瞻二首·其二
作者：苏辙
朝代：宋
体裁：七言律诗

百顷西湖十里源，近依城郭带川原。古台駊騀先临水，野寺参差半掩门。远泛便成终日醉，幽寻不尽数家园。钱塘未到能先说，更着青山两岸屯。
癸未生日
作者：苏辙
朝代：宋

我生本无生，安有六十五。生来逐世法，妄谓得此数。随流登中朝，失脚堕南土。人言我当喜，亦言我当惧。我心终颓然，喜惧不入故。归来二顷田，且复种禾黍。或疑颍川好，又使汝南去。汝南亦何为，均是食粟处。儿言生日至，可就睢昙语。平生不为恶，今日安所诉。老聃西入胡，孔子东归鲁。我命不在天，世人汝何预。
癸未生日
作者：苏辙
朝代：宋

我生本无生，安有六十五。生来逐世法，妄谓得此数。随流登中朝，失脚堕南土。人言我当喜，亦言我当惧。我心终颓然，喜惧不入故。归来二顷田，且复种禾黍。或疑颍川好，又使汝南去。汝南亦何为，均是食粟处。儿言生日至，可就瞿昙语。平生不为恶，今日安所诉。老聃西入胡，孔子东归鲁。我命不在天，世人汝何预。
癸未生日
作者：苏辙
朝代：宋

我生本无生，安有六十五。
生来逐世法，妄谓得此数。
随流登中朝，失脚堕南土。
人言我当喜，亦言我当惧。
我心终颓然，喜惧不入故。
归来二顷田，且復种禾黍。
或疑颍川好，又使汝南去。
汝南亦何为，均是食粟处。
儿言生日至，可就瞿昙语。
平生不为恶，今日安所诉。
老聃西入胡，孔子东归鲁。
我命不在天，世人汝何预。
登上水关
作者：苏辙
朝代：宋

淇水沄沄入禁城，城楼中断过深清。空郊南数牛羊下，落日回瞻观阙明。岁月逼人行老大，江湖发兴感平生。画舫早晚笼新屋，慰意来看水面平。
登上水关
作者：苏辙
朝代：宋

淇水沄沄入禁城，城楼中断过深清。
空郊南数牛羊下，落日迴瞻观阙明。
岁月逼人行老大，江湖发兴感平生。
画舫早晚笼新屋，慰意来看水面平。
登南城有感示文务光王遹秀才
作者：苏辙
朝代：宋

幽忧随秋至，秋去忧未已。
城南试登望，百草枯且死。
落叶投人怀，惊鸿四面起。
所思不可见，欲往将安至。
斯人定谁识，顾有二三子。
清风皎冰玉，沧浪自湔洗。
窃脂未尝谷，南箕傥微似。
网罗一张设，投足遂无寄。
田深狡兔肥，霜降鲈鱼美。
造形悼前失，式微惭往士。
憧憧亩丘道，岁晚嗟未止。
西山有茅屋，鉏耰本吾事。
登南城有感示文务光王遹秀才
作者：苏辙
朝代：宋

幽忧随秋至，秋去忧未已。城南试登望，百草枯且死。落叶投人怀，惊鸿四面起。所思不可见，欲往将安至。斯人定谁识，顾有二三子。清风皎冰玉，沧浪自湔洗。窃脂未尝谷，南箕傥微似。网罗一张设，投足遂无寄。田深狡兔肥，霜降鲈鱼美。造形悼前失，式微惭往士。憧憧亩丘道，岁晚嗟未止。西山有茅屋，锄耰本吾事。
登封道中三绝少林寺赠顿起
作者：苏辙
朝代：宋
体裁：七言绝句

一径乔林下黄叶，三山翠壁绕禅居。共君将住还归去，欲问安心知已疏。
登封道中三绝缑山祠
作者：苏辙
朝代：宋
体裁：七言绝句

飞仙不返周王子，重阜相连少室孙。夜静笙声兼鹤下，回看惟有故山存。
登封道中三绝轘辕道
作者：苏辙
朝代：宋
体裁：七言绝句

青山欲上疑无路，涧道相萦九十盘。东望嵩高分草木，回瞻原隰涌波澜。
登嵩山十首·启母石
作者：苏辙
朝代：宋
体裁：古风

神夫化黄熊，神母化白石。婴儿剖还父，涕泣何暇恤。尔来三千岁，往事谁复识。惟有少姨存，相望居二室。
登嵩山十首·峰顶寺
作者：苏辙
朝代：宋
体裁：古风

重重山前峰，上上终非顶。行登众岭彻，始得山门迥。高风惨多寒，落日侧先暝。却视向所经，眇如在深井。
登嵩山十首·石径
作者：苏辙
朝代：宋
体裁：古风

苍壁上参天，微径随流水。聱牙石齿乱，纷薄黄叶委。牵攀不得上，颠仆几将止。勉强终此行，更老知难至。
登嵩山十首·醒心泉
作者：苏辙
朝代：宋

上山苦饥渴，中道得寒泉。
举瓢石窦响，入口烦痾痊。
洑流去不见，落涧声锵然。
莫归复相值，相従下平川。
登嵩山十首吴道子画四真君
作者：苏辙
朝代：宋
体裁：古风

浮埃古壁上，萧然四真人。矫如云中鹤，犹若畏四邻。坐令世俗士，自惭污浊身。勿谓今所无，嵩少多隐沦。
登嵩山十首将军柏
作者：苏辙
朝代：宋
体裁：古风

肃肃避暑宫，石殿秋日冷。凛然中庭柏，气压千夫整。风声答万壑，云色通诸岭。材大难为工，甘与蓬蒿屏。
登嵩山十首捣衣石
作者：苏辙
朝代：宋
体裁：古风

玉女云为衣，飘摇不须捣。空传岩下石，夜杵知谁抱。清泉供浣濯，素月铺缯缟。人世迫秋寒，处处砧声早。
登嵩山十首法华岩
作者：苏辙
朝代：宋
体裁：古风

飞桥走岩居，茅屋今已破。何年避世僧，此地常独卧。秋风高鸟入，夜月寒猿过。自非心已灰，静极生悲惰。
登嵩山十首玉女窗
作者：苏辙
朝代：宋
体裁：古风

岩窦有虚明，昽昽发晴晓。真人无俦匹，窗下晨妆早。门开秋雨入，室静长风扫。绝迹杳难寻，朱颜未尝老。
登嵩山十首登封坛
作者：苏辙
朝代：宋
体裁：古风

登封事已遥，大碑摧风雨。灵坛久销秃，古木中梁柱。峰峦至此尽，苍石无寸土。俯视万仞高，悲辛但狂顾。
登郡谯偶见姜应明司马醉归
作者：苏辙
朝代：宋

苍然莫色映楼台，江市游人夜未回。何处酒仙无一事，肩舆鼾睡过桥来。
登郡谯偶见姜应明司马醉归
作者：苏辙
朝代：宋

苍然莫色映楼台，江市游人夜未迴。
何处酒仙无一事，肩舆鼾睡过桥来。
白菊
作者：苏辙
朝代：宋
体裁：七言律诗

白菊长先黄菊开，年年九日泛新醅。犹存古历摽花候，不奈时人信手栽。得势从教盈九畹，俯眉聊复引三杯。愈风明目须真物，能使神农为尔回。
白菊
作者：苏辙
朝代：宋

白菊长先黄菊开，年年九日泛新醅。
犹存古历摽花候，不奈时人信手栽。
得势从教盈九畹，俯眉聊復引三杯。
愈风明目须真物，能使神农为尔回。
白须
作者：苏辙
朝代：宋
体裁：古风

中岁谬学道，白须何由生。故人指我笑，闻道未能行。我笑谢故人，唯唯亦否否。老聃古道师，白发生而有。佛告波斯匿，汝有不白存。亭中掌亭人，何尝随客奔。客去不用留，主在亭不毁。墁墙支折栋，在我不在尔。道成款玉晨，跪乞五色丸。肝心化黄金，齿发何足言。
白须
作者：苏辙
朝代：宋

少年不办求良药，老病无疑生白须。下种已迟空怅望，无心犹幸省工夫。虚明对面谁知我，宠辱当前莫问渠。自顷闭门今十载，此生毕竟得如愚。
白鬚
作者：苏辙
朝代：宋

中岁谬学道，白鬚何由生。
故人指我笑，闻道未能行。
我笑谢故人，唯唯亦否否。
老聃古道师，白髮生而有。
佛告波斯匿，汝有不白存。
亭中掌亭人，何尝随客奔。
客去不用留，主在亭不毁。
墁墙支折栋，在我不在尔。
道成款玉晨，跪乞五色丸。
肝心化黄金，齿髮何足言。
白鬚
作者：苏辙
朝代：宋

少年不办求良药，老病无疑生白鬚。
下种已迟空怅望，无心犹幸省工夫。
虚明对面谁知我，宠辱当前莫问渠。
自顷闭门今十载，此生毕竟得如愚。
白鷴
作者：苏辙
朝代：宋

白鷴形似鸽，摇曳尾能长。
寂寞怀溪水，低回爱稻粱。
田家比鷄鹜，野食荐杯觞。
肯信朱门裏，徘徊占玉塘。
白鹇
作者：苏辙
朝代：宋

白鹇形似鸽，摇曳尾能长。寂寞怀溪水，低回爱稻粱。田家比鸡鹜，野食荐杯觞。肯信朱门里，徘徊占玉塘。
盆池白莲
作者：苏辙
朝代：宋
体裁：古风

白莲生淤泥，清浊不相干。道人无室家，心迹两萧然。我住西湖滨，蒲莲若云屯。幽居常闭户，时听游人言。色香世所共，眼鼻我亦存。邻父闵我独，遗我数寸根。潩水不入园，庭有三尺盆。儿童汲甘井，日晏泥水温。及秋尚百日，花叶随风翻。举目得秀色，引息收清芬。此心湛不起，六尘空过门。谁家白莲花，不受风霜残。
省事
作者：苏辙
朝代：宋
体裁：古风

早岁读书无甚解，晚年省事有奇功。自许平生初不错，人言毕竟两皆空。空中有实何人见，实际心知与佛同。烦恼消除病亦去，闭门便了此生中。
真兴寺阁
作者：苏辙
朝代：宋

秦川不为广，南山不为高。嵯峨真兴阁，杰立陵风飚。危槛俯翔鸟，跳檐落飞猱。上有傲世人，身衣白鹤毛。下视市井喧，奔走何嗷嗷。萧然倚楹啸，遗响入云霄。清风吹其裾，冉冉不可操。不知何所为，岂即非卢敖！游目万里间，远山如伏羔。遗语谢世俗，钓鱼当钓鳌。
石盆种菖蒲甚茂忽开八九华或言此华寿祥也远
作者：苏辙
朝代：宋

石贫攒石养菖蒲，沮洳沙泉韮叶铺。世说华开难值偶，天将寿考报勤劬。心中本有长生药，根底暗添无限须。更尔屈蟠增瘦硬，他年老病要相扶。
石盆种菖蒲甚茂忽开八九华或言此华寿祥也远因生日作颂亦为赋此
作者：苏辙
朝代：宋

石盆攒石养菖蒲，沮洳沙泉韭叶铺。世说华开难值遇，天将寿考报勤劬。心中本有长生药，根底暗添无限须。更尔屈蟠增瘦硬，他年老病要相扶。
石盆种菖蒲甚茂忽开八九华或言此华寿祥也远因生日作颂亦为赋此
作者：苏辙
朝代：宋

石盆攒石养菖蒲，沮洳沙泉韮叶铺。
世说华开难值遇，天将寿考报勤劬。
心中本有长生药，根底暗添无限鬚。
更尔屈蟠增瘦硬，他年老病要相扶。
石苍舒醉墨堂
作者：苏辙
朝代：宋

石君得书法，弄笔岁月久。
经营妙在心，舒卷功随手。
惟兹逸羣气，扶驾须斗酒。
作堂名醉墨，挥洒动墙牖。
安得浊酒池，淋漓看濡首。
但取继张君，莫顾颠名丑。
石苍舒醉墨堂
作者：苏辙
朝代：宋
体裁：古风

石君得书法，弄笔岁月久。经营妙在心，舒卷功随手。惟兹逸群气，扶驾须斗酒。作堂名醉墨，挥洒动墙牖。安得浊酒池，淋漓看濡首。但取继张君，莫顾颠名丑。
石鼓
作者：苏辙
朝代：宋

岐山之阳石为鼓，叩之不鸣悬无虡。以为无用百无直，以为有用万物祖。置身无用有用间，自讬周宣谁敢侮。宣王没后坟垅平，秦野苍茫不知处。周人旧物惟存山，文武遗民尽囚虏。鼎钟无在铸戈戟，宫殿已倒生禾黍。厉宣子孙窜四方，昭穆错乱不存谱。时有过客悲先王，绸缪牖户彻桑土。思宣不见幸鼓存，由鼓求宣近为愈。彼皆有用世所好，天地能生不能主。君看项籍猛如狼，身死未冷割为脯。马童杨喜岂不仁，待汝封侯非怨汝。何况外物固已轻，毛擒翡翠尾执麈。惟有苍石于此时，独以无用不见数。形骸偃蹇任苔藓，文字皴剥困风雨。遭乱既以无用全，有用还为太平取。古人不见见遗物，如见方召与申甫。文非科斗可穷诘，简编不载无训诂。字形漫汗随石缺，苍蛇生角龙折股。亦如老人遭暴横，颐下髭秃口齿龉。形虽不具意可知，有云杨柳贯鲂鱮。鲂鱮岂厌居溪谷，自投网罟入君俎。柳条柔弱长百尺，挽之不断细如缕。以柳贯鱼鱼不伤，贯不伤鱼鱼乐死。登之庙中鬼神格，锡女丰年多黍稌。宣王用兵征四国，北摧犬戎南服楚。将帅用命士卒驭，死生不顾阚虓虎。问之何术能使然，抚之如子敬如父。弱柳贯鱼鱼弗违，仁人在上民不怒。请看石鼓非徒然，长笑太山刻秦语。
石鼻城
作者：苏辙
朝代：宋
体裁：七言律诗

千山欲尽垂为鼻，百战皆空但有城。虎闯穴中秦地恐，龙飞渭上汉江倾。雍人未有章邯怨，魏将犹存仲达精。睥睨陵迟春草满，白羊无数向风鸣。
磻溪石
作者：苏辙
朝代：宋
体裁：五言律诗

吕公年已莫，择主渭河边。跪饵留双膝，临溪不计年。神专能陷石，心大岂营鳣。不到磻溪上，安知自守坚。
示诸子
作者：苏辙
朝代：宋

老去惟堪一味闲，坐令诸子了生绿。
般柴运水皆行道，挟策读书那废田。
兄弟躬耕真尽力，乡邻不惯枉称贤。
裕人约己吾家世，到此相承累百年。
示诸子
作者：苏辙
朝代：宋
体裁：七言律诗

老去惟堪一味闲，坐令诸子了生缘。般柴运水皆行道，挟策读书那废田。兄弟躬耕真尽力，乡邻不惯枉称贤。裕人约己吾家世，到此相承累百年。
示诸子
作者：苏辙
朝代：宋
体裁：五言律诗

诸子才不恶，功名旧有言。穷愁念父母，心力尽田园。志在要须命，身闲且养源。游鱼脱渊水，何处有飞翻。
示诸孙
作者：苏辙
朝代：宋
体裁：五言律诗

少年真力学，玄月闭书帷。老去浑无赖，心空自不知。交游谁识面，文字略存诗。笑向诸孙说，疏慵非汝师。
示诸孙
作者：苏辙
朝代：宋

少年真力学，玄月闭书帷。
老去浑无頼，心空自不知。
交游谁识面，文字略存诗。
笑向诸孙说，疏慵非汝师。
示资福谕老
作者：苏辙
朝代：宋
体裁：古风

幽居百无营，孤坐若假寐。根尘两相接，逆流就一意。意念纷无端，中止不及地。寂然了无觉，乃造真实际。百川入沧溟，众水皆一味。止为潭渊深，动作涛澜起。动止初何心，乃遇适然耳。吾心未尝劳，万物将自理。
示资福谕老
作者：苏辙
朝代：宋

幽居百无营，孤坐若假寐。根尘两相接，逆流就一意。意念纷无端，中止不及地。寂然了无觉，乃造真实际。百川入沧溟，众水皆一味。止为潭渊深，动作涛澜起。动止初何心，及遇适然耳。吾心未尝劳。万物将自理。
神宗皇帝挽词三首
作者：苏辙
朝代：宋

稽古尧无作，勤邦禹有功。政新天地力，事改汉唐风。礼乐寰中盛，梯航海外通。华封徒有诵，龙御忽乘空。承平终不处，付托重艰难。统接神孙正，人依圣母安。桥山封剑佩，原庙见衣冠。万国缠哀处，嵩阳桧柏寒。取士忘疏贱，量书废寝兴。刍言本何益，玉殿最先登。日角依俙想，尧言涕泗称。龙髯远莫及，零泪冻成冰。
神宗皇帝挽词三首
作者：苏辙
朝代：宋

稽古尧无作，勤邦禹有功。
政新天地力，事改汉唐风。
礼乐寰中盛，梯航海外通。
华封徒有诵，龙御忽乘空。
承平终不处，副托重艰难。
统接神孙正，人依圣母安。
桥山封剑佩，原庙见衣冠。
万国缠哀处，嵩阳桧柏寒。
取士忘疏贱，量书废寝兴。
刍言本何益，玉殿最先登。
日角依俙想，尧言涕泗称。
龙髯远莫及，零泪冻成冰。
神宗皇帝挽词三首·其一
作者：苏辙
朝代：宋
体裁：五言律诗

稽古尧无作，勤邦禹有功。政新天地力，事改汉唐风。礼乐寰中盛，梯航海外通。华封徒有诵，龙御忽乘空。
神宗皇帝挽词三首·其三
作者：苏辙
朝代：宋
体裁：五言律诗

取士忘疏贱，量书废寝兴。刍言本何益，玉殿最先登。日角依俙想，尧言涕泗称。龙髯远莫及，零泪冻成冰。
神宗皇帝挽词三首·其二
作者：苏辙
朝代：宋

承平终不处，付托重艰难。统接神孙正，人依圣母安。桥山封剑佩，原庙见衣冠。万国缠哀处，嵩阳桧柏寒。
神宗皇帝挽词三首·其二
作者：苏辙
朝代：宋

承平终不处，付託重艰难。
统接神孙正，人依圣母安。
桥山封剑佩，原庙见衣冠。
万国缠哀处，嵩阳桧柏寒。
秀州僧本莹净照堂
作者：苏辙
朝代：宋
体裁：七言律诗

有僧访我携诗卷，自说初成净照堂。求得篇章书壁素，不论尘土渍衣黄。故山别后成新岁，归梦春来绕旧房。看取盈编定何益，客来无语但循墙。
秀州僧本莹凈照堂
作者：苏辙
朝代：宋

有僧访我携诗卷，自说初成凈照堂。
求得篇章书壁素，不论尘土渍衣黄。
故山别后成新岁，归梦春来绕旧房。
看取盈编定何益，客来无语但循墙。
秋后即事
作者：苏辙
朝代：宋

苦热真疑不復凉，火流渐见迫西方。
清风一夜吹茅屋，竹簟今朝避石床。
露湿中庭菊含蕊，水浮西浦稻生芒。
秋成得饱家家事，莫笑农夫喜欲狂。
秋後即事
作者：苏辙
朝代：宋

苦热真疑不复凉，火流渐见迫西方。清风一夜吹茅屋，竹簟今朝避石床。露湿中庭菊含蕊，水浮西浦稻生芒。秋成得饱家家事，莫笑农夫喜欲狂。
秋旅
作者：苏辙
朝代：宋

雨晴秋稼如云屯，豆没鷄兔禾没人。
老农欢笑语行路，十年俭薄无今晨。
无风无雨更一月，藜羹黍饭供四邻。
天公似许百姓足，人事未可一二论。
穷边逃卒到处满，烧场入室才逡巡。
县符星火杂鞭棰，解衣乞与犹怒嗔。
我愿人心似天意，爱惜老弱怜孤贫。
古来尧舜知有否，诗书到此皆空文。
秋社分题
作者：苏辙
朝代：宋
体裁：五言律诗

天公闵贫病，雨止得丰穰。南亩场功作，东家社酒香。分均思孺子，归遗笑东方。肯劝拾遗住，休嫌父老狂。
秋祀高禖二绝
作者：苏辙
朝代：宋

荡荡巍巍尧舜前，一丘惟见柏森然。后来秦汉何堪数，跋扈飞扬得几年。乾德年中初一新，颓垣破瓦委荆榛。兴亡举坠干戈际，閒暇方知国有人。
秋祀高禖二绝·其一
作者：苏辙
朝代：宋
体裁：七言绝句

荡荡巍巍尧舜前，一丘惟见柏森然。后来秦汉何堪数，跋扈飞扬得几年。
秋祀高禖二绝·其二
作者：苏辙
朝代：宋

乾德年中初一新，颓垣破瓦委荆榛。兴亡举坠干戈际，閒暇方知国有人。
秋祀高禖二绝·其二
作者：苏辙
朝代：宋

干德年中初一新，颓垣破瓦委荆榛。
兴亡举坠干戈际，閒暇方知国有人。
秋稼
作者：苏辙
朝代：宋

雨晴秋稼如云屯，豆没鸡兔禾没人。老农欢笑语行路，十年俭薄无今晨。无风无雨更一月，藜羹黍饭供四邻。天公似许百姓足，人事未可一二论。穷边逃卒到处满，烧场入室才逡巡。县符星火杂鞭箠，解衣乞与犹怒嗔。我愿人心似天意，爱惜老弱怜孤贫。古来尧舜知有否，诗书到此皆空文。
秋雨
作者：苏辙
朝代：宋

禾田已熟畏愁霖，积潦欲乾泥尚深。一雨一凉秋向晚，似安似病老相侵。人间有尽皆归物，世外无生赖有心。要觅尘埃不到处，一灯相照夜愔愔。
秋雨
作者：苏辙
朝代：宋

禾田已熟畏愁霖，积潦欲干泥尚深。
一雨一凉秋向晚，似安似病老相侵。
人间有尽皆归物，世外无生頼有心。
要觅尘埃不到处，一灯相照夜愔愔。
种兰
作者：苏辙
朝代：宋
体裁：七言律诗

兰生幽谷无人识，客种东轩遗我香。知有清芬能解秽，更怜细叶巧凌霜。根便密石秋芳早，丛倚修筠午荫凉。欲遣蘼芜共堂下，眼前长见楚词章。
种兰
作者：苏辙
朝代：宋

兰生幽谷无人识，客种东轩遗我香。
知有清芬能解秽，更怜细叶巧凌霜。
根便密石秋芳草，丛倚修筠午荫凉。
欲遣蘼芜共堂下，眼前长见楚词章。
种松
作者：苏辙
朝代：宋

城郭人家岁寒木，桧柏森森映华屋。
青松介僻不入城，野性特嫌尘土辱。
中庭冉冉盈尺苗，条干虽短风霜足。
培根不用粪壤厚，插竹预防鷄犬触。
他年期汝三丈高，独立仙翁毛髮绿。
老翁自分不及见，子孙见汝知遗直。
种松
作者：苏辙
朝代：宋

城郭人家岁寒木，桧柏森森映华屋。青松介僻不入城，野性特嫌尘土辱。中庭冉冉盈尺苗，条干虽短风霜足。培根不用粪壤厚，插竹预防鸡犬触。他年期汝三丈高，独立仙翁毛发绿。老翁自分不及见，子孙见汝知遗直。
种花二首
作者：苏辙
朝代：宋

筑室力已尽，种花功尚疏。
山丹得春雨，艳色照庭除。
末品何曾数，群芳自不如。
今秋接千叶，试取洛人余。
种花二首
作者：苏辙
朝代：宋

筑室力已尽，种花功尚疏。山丹得春雨，艳色照庭除。末品何曾数，群芳自不如。今秋接千叶，试取洛人馀。筑室少闲地，种花能几畦。松筠旧满眼，桃李渐成蹊。无计通湖水，长思种藕泥。幽怀终不惬，拄杖出城西。
种花二首·其一
作者：苏辙
朝代：宋

筑室力已尽，种花功尚疏。山丹得春雨，艳色照庭除。末品何曾数，群芳自不如。今秋接千叶，试取洛人馀。
种花二首·其一
作者：苏辙
朝代：宋

筑室力已尽，种花功尚疏。
山丹得春雨，艷色照庭除。
末品何曾数，羣芳自不如。
今秋接千叶，试取洛人余。
种花二首·其二
作者：苏辙
朝代：宋
体裁：五言律诗

筑室少闲地，种花能几畦。松筠旧满眼，桃李渐成蹊。无计通湖水，长思种藕泥。幽怀终不惬，拄杖出城西。
种药苗二首 其一 种罂粟
作者：苏辙
朝代：宋

筑室城西，中有图书。窗户之馀，松竹扶疏。拔棘开畦，以毓嘉蔬。畦夫告予，罂粟可储。罂小如罂，粟细如粟。与麦皆种，与穄皆熟。苗堪春菜，实比秋谷。研作牛乳，烹为佛粥。老人气衰，饮食无几。食肉不消，食菜寡味。柳槌石钵，煎以蜜水。便口利喉，调养肺胃。三年杜门，莫适往还。幽人衲僧，相对忘言。饮之一杯，失笑欣然。我来颍川，如游庐山。
种药苗二首 其二 种决明
作者：苏辙
朝代：宋

闲居九年，禄不代耕。肉食不足，藜烝藿羹。多求异蔬，以佐晨烹。秋种罂粟，春种决明。决明明目，功见本草。食其花叶，亦去热恼。有能益人，矧可以饱。三嗅不食，笑杜陵老。老人平生，以书为累。夜灯照帷，未晓而起。百骸未病，两目告瘁。决明虽良，何补于是。自我知非，卷去图书。闭目内观，妙见自如。闻阿那律，无目而视。决明何为，适口乎尔。
种药苗二首 种决明 其一
作者：苏辙
朝代：宋

闲居九年，禄不代耕。
肉食不足，藜烝藿羹。
多求异蔬，以佐晨烹。
秋种罂粟，春种决明。
种药苗二首 种决明 其三
作者：苏辙
朝代：宋

老人平生，以书为累。
夜灯照帷，未晓而起。
百骸未病，两目告瘁。
决明虽良，何补于是。
种药苗二首 种决明 其二
作者：苏辙
朝代：宋

决明明目，功见本草。
食其花叶，亦去热恼。
有能益人，矧可以饱。
三嗅不食，笑杜陵老。
种药苗二首 种决明 其四
作者：苏辙
朝代：宋

自我知非，卷去图书。
闭目内观，妙见自如。
闻阿那律，无目而视。
决明何为，适口乎尔。
种药苗二首 种罂粟 其一
作者：苏辙
朝代：宋

筑室城西，中有图书。
窗户之余，松竹扶疏。
拔棘开畦，以毓嘉蔬。
畦夫告予，罂粟可储。
种药苗二首 种罂粟 其三
作者：苏辙
朝代：宋

老人气衰，饮食无几。
食肉不消，食菜寡味。
柳槌石钵，煎以蜜水。
便口利喉，调养肺胃。
种药苗二首 种罂粟 其二
作者：苏辙
朝代：宋

罂小如罂，粟细如粟。
与麦皆种，与穄皆熟。
苗堪春菜，实比秋谷。
研作牛乳，烹为佛粥。
种药苗二首·种罂粟
作者：苏辙
朝代：宋

筑室城西，中有图书。窗户之馀，松竹扶疏。拔棘开畦，以毓嘉蔬。畦夫告予，罂粟可储。罂小如罂，粟细如粟。与麦皆种，与穄皆熟。苗堪春菜，实比秋谷。研作牛乳，烹为佛粥。老人气衰，饮食无几。食肉不消，食菜寡味。柳槌石钵，煎以蜜水。便口利喉，调养肺胃。三年杜门，莫适往还。幽人衲僧，相对忘言。饮之一杯，失笑欣然。我来颍川，如游庐山。闲居九年，禄不代耕。肉食不足，藜烝藿羹。多求异蔬，以佐晨烹。秋种罂粟，春种决明。决明明目，功见本草。食其花叶，亦去热恼。有能益人，矧可以饱。三嗅不食，笑杜陵老。老人平生，以书为累。夜灯照帷，未晓而起。百骸未病，两目告瘁。决明虽良，何补于是。自我知非，卷去图书。闭目内观，妙见自如。闻阿那律，无目而视。决明何为，适口乎尔。
种药苗二首其一种甖粟
作者：苏辙
朝代：宋

三年杜门，莫适往还。幽人衲僧，相对忘言。饮之一杯，失笑欣然。我来颍川，如游庐山。
种药苗二首其二种决
作者：苏辙
朝代：宋

老人平生，以书为累。夜灯照帷，未晓而起。百骸未病，两目告瘁。决明虽良，何补於是。
种菜
作者：苏辙
朝代：宋

久种春蔬早不生，园中汲水乱瓶罂。
菘葵经火未出土，僮仆何朝饱食羹。
强有人功趋节令，怅无甘雨困耘耕。
家居闲暇厌长日，欲看年华上菜茎。
种菜
作者：苏辙
朝代：宋
体裁：七言律诗

久种春蔬旱不生，园中汲水乱瓶罂。菘葵经火未出土，僮仆何朝饱食羹。强有人功趋节令，怅无甘雨困耘耕。家居闲暇厌长日，欲看年华上菜茎。
秦穆公墓
作者：苏辙
朝代：宋

泉上秦伯坟，下埋三良士。三良百夫特，岂为无益死。当年不幸见迫胁，诗人尚记临穴惴。岂如田横海中客，中原皆汉无报所。秦国吞西周，康公穆公子。尽力事康公，穆公不为负。岂必杀身従之游，夫子乃以侯嬴所为疑三子。王泽既未竭，君子不为诡。三良狥秦穆，要自不得已。
秦虢夫人走马图二绝
作者：苏辙
朝代：宋

秦虢风流本一家，丰枝秾叶映双花。欲分妍丑都无处，夹道游人空叹嗟。朱幩玉勒控飞龙，笑语喧哗步骤同。驰入九重人不见，金钿翠羽落泥中。
秦虢夫人走马图二绝
作者：苏辙
朝代：宋

秦虢风流本一家，丰枝稼叶映双花。欲分妍丑都无处，夹道游人空叹嗟。朱帧玉勒控飞龙，笑语喧哗步骤同。驰入九重人不见，金细翠羽落泥中。
秦虢夫人走马图二绝·其一
作者：苏辙
朝代：宋

秦虢风流本一家，丰枝秾叶映双花。欲分妍丑都无处，夹道游人空叹嗟。
秦虢夫人走马图二绝·其一
作者：苏辙
朝代：宋

秦虢风流本一家，丰枝秾叶映双花。
欲分妍丑都无处，夹道游人空嘆嗟。
秦虢夫人走马图二绝·其二
作者：苏辙
朝代：宋
体裁：七言绝句

朱幩玉勒控飞龙，笑语喧哗步骤同。驰入九重人不见，金钿翠羽落泥中。
积雨二首
作者：苏辙
朝代：宋

山雨无时歇，江波上岸流。泥深未免出，桥断更堪忧。房浅邻糟瓮，宵寒揽絮裘。朝来势未已，归路恐操舟。微阳力尚浅，未解破重阴。云气山川满，江流日夜深。冻牙生滞穗，余润及重衾。泥泞沉车毂，农输绝苦心。
积雨二首
作者：苏辙
朝代：宋

山雨无时歇，江波上岸流。泥深未免出，桥断更堪忧。房浅邻糟瓮，宵寒揽絮裘。朝来势未已，归路恐操舟。微阳力尚浅，未解破重阴。云气山川满，江流日夜深。冻牙生滞穗，馀润及重衾。泥泞沉车毂，农输绝苦心。
积雨二首·其一
作者：苏辙
朝代：宋
体裁：五言律诗

山雨无时歇，江波上岸流。泥深未免出，桥断更堪忧。房浅邻糟瓮，宵寒揽絮裘。朝来势未已，归路恐操舟。
积雨二首·其二
作者：苏辙
朝代：宋

微阳力尚浅，未解破重阴。
云气山川满，江流日夜深。
冻牙生滞穗，余润及重衾。
泥泞沉车毂，农输绝苦心。
积雨二首·其二
作者：苏辙
朝代：宋

微阳力尚浅，未解破重阴。云气山川满，江流日夜深。冻牙生滞穗，馀润及重衾。泥泞沉车毂，农输绝苦心。
移竹
作者：苏辙
朝代：宋

墙阴竹蒙密，板筑念相妨。欲补园东缺，欣乘雨后凉。三年生笋遍，一径引风长。但恐翁弥老，筇枝懒复将。
移竹
作者：苏辙
朝代：宋

墙阴竹蒙密，板筑念相妨。
欲补园东缺，欣乘雨后凉。
三年生笋遍，一径引风长。
但恐翁弥老，筇枝懒復将。
移竹
作者：苏辙
朝代：宋

墙阴竹蒙密，板筑念相妨。欲补园东缺，欣乘雨後凉。三年生笋遍，一径引风长。但恐翁弥老，筇枝懒复将。
移花
作者：苏辙
朝代：宋
体裁：古风

种花南堂南，堂毁花亦瘁。理畦西轩西，花好未忍弃。慇勤拔陈草，秋雨流入地。移根傅生土，指日春风至。花来本陈洛，盈尺不为异。力求千叶枝，更与一溉水。人功诚已尽，天巧行可致。我老百不为，爱此养花智。
移花
作者：苏辙
朝代：宋

种花南堂南，堂毁花亦瘁。
理畦西轩西，花好未忍弃。
殷勤沷陈草，秋雨流入地。
移根傅生土，指日春风至。
花来本陈洛，盈尺不为异。
力求禾叶枝，更与一溉水。
人功诚已尽，天巧行可致。
我老百不为，爱此养花智。
移陈州牡丹偶得千叶二本喜作
作者：苏辙
朝代：宋

小圃初开清潩岸，名花近取宛丘城。争言千叶根难认，忽发双葩眼自明。谪堕神仙终不俗，飞来鸾凤有余清。细锄瓦砾除荆棘，未可令齐众草生。
移陈州牡丹偶得千叶二本喜作
作者：苏辙
朝代：宋

小圃初开清潩岸，名花近取宛丘城。争言千叶根难认，忽发双葩眼自明。谪堕神仙终不俗，飞来鸾凤有馀清。细锄瓦砾除荆棘，未可令齐众草生。